...ko zorian. Arma berriek, izan gas, artileriaren obus edo bala, zauri larriagoak eragiten zituzten, ikaragarriago...\n...anak ezkututik ari zitzaizkiela tiroka eta obus botaka. Sarraskia ikaragarria izan zen. Agorrileko azken as...\n1936ko gerrako obus bat indargabetu du Ondarroan Espainiako Armadak. Egilea(k) ERREDAKZIOA. Berria, Euskal Editorea SM 2009 (3)\nLehertu gabe zegoen 1936ko gerrako obus bat aurkitu eta indargabetu du Espainiako Armadak Ondarroa ...\n...>berri eman duenez, armadak jakin zuen obus bat egon zitekeela itsasoan, Bizkaiko eta Gipuzkoako muga p...\n1936ko gerrako obus bat indargabetu du Ondarroan Espainiako Armadak\n1936ko gerrako obus bat lehertu da Eibarren, eta bi lagun larri zauritu ditu. Egilea(k) ERREDAKZIOA. Berria, Euskal Editorea SM 2009 (7)\n...zauritu dira, eta larri daude, 1936ko gerrako obus bat lehertu eta gero. Gipuzkoan, Eibarren, gertatu da ezbeh...\n...> zegoen jakiteko, eta aurkitu ere egin zituzten obus gehiago. Arrisku hori ikusita, leherketa gertatu zen inguru...\n...tza, eta haren kontra dagoen txabolan zartatu da obusa, lekukoek BERRIAri azaldu diotenez. Zauritu direnak bi gizo...\n...>zen lehergailua, 155 milimetroko diametroa zuen obusa. Ertzaintzaren patruilak joan ziren ezbeharraren lekura, et...\n1936ko gerrako obus bat lehertu da Eibarren, eta bi lagun larri zauritu ditu\n...lak jakitera eman duenez, bi gizonak obusa «manipulatzen» ari ziren txabolan, baina oraindik ez dakite...\n...santutegiaren ondoan jazo da ezbeharra; Ertzaintzak obus gehiago aurkitu ditu inguruetan\n1936ko gerrako tona bat arma eta munizio zeuden Eibarko txabolan. Egilea(k) ERREDAKZIOA. Berria, Euskal Editorea SM 2009 (2)\n...gertu dagoen txabola batean. Ostiral iluntzean, obus bat zartatu eta larri zauritu zituen bi gizonak. Larri jarr...\nTona bat granada, obus eta munizio aurkitu ditu Ertzaintzak Arrateko gainean (Eiba...\n32/2015 Legea, irailaren 10ekoa, Defentsa Ministerioaren aurrekontuan aparteko kredituak eta kreditu-gehigarri bat -guztira, 856.440.673,35 euro- ematen duena, armamentu programa bereziei eta sailaren beste jardun batzuei dagozkien obligazioak ordaindu ahal izateko. Egilea(k) EAO. Estatuko Aldizkari Ofiziala, Espainiako Gobernua 2015 (1)\nRema 155/52 obusaNone\n4 1936ko gerrako obusak Arrasaten. 100.000 Artritis erreumatoidea duten EAEko biztanleak. 1.128.000 Irakasleak euskalduntzeko dirua, eurotan. 12 2010eko Araba, Bizkai eta Gipuzkoako jai egunak.. Egilea(k) EZEZAGUNA. Berria, Euskal Editorea SM 2009 (3)\n...i dira. Bestalde, Eibarren zartatu zen obusak zauritutako bi gizonek Gurutzetako ospitalean jarraitzen du...\n1936ko gerrako obusak Arrasaten. Arrasateko Gelma lantegia zegoen tokian egiten a...\n...iten ari diren lanetan 1936ko gerrako lau obus aurkitu dituzte. Hiru hutsik zeuden; laugarrena aztertzen a...\nATLETISMOA. MUNDUKO TXAPELKETA BERLINEN. Sufrikarioaren bidea. Mikel Odriozolak lehertuta bukatu du 50 km-ko ibilketa proba, 26. postuan, espero zuen aurreko lekuetatik urrun. Egilea(k) MARTIN, Xabier. Berria, Euskal Editorea SM 2009 (1)\n...rori ziren olinpiar estadiora Armada Gorriaren obusak balira bezala, eta euri jasa handiek jarduna 45 minutuz ete...\n...>eragin gabe. Horren aurrean, Israelek lau obus botata erantzun zuen. Israelen erasoak ere, ez zuen inor za...\n...k piztuta. Atzo, ordea, Poliziaren arabera, hainbat obus lehertu ziren Libano iparraldean, Siriatik jaurtitakoak den...\n...>zuten zauritu, baina sute handiak eragin zituzten obusek.\n...artutako matxinoek gai kimiko bat paratu zioten obus edo jaurtigai bati. NBE Nazio Batuen Erakundeari erasoa ike...\nArmategi bat aurkitu dute Frantziako iparraldean. Egilea(k) ERREDAKZIOA. , Euskal Irrati Telebista 2010 (2)\n...ste, karabinak, fusilak, pistolak, errebolberrak eta obusak biltzen zituen armategiak. Armategiak "printzipioz" talde t...\nHurrengo egunean, 105 milimetrotako obusa, granada gehiago, dozena erdi fusil, zortzi pistola, 230 ka...\nAtentatu oldeak 95 hildako eta ia 600 zauritu eragin ditu Bagdaden. Eremu Berdearen parean bi bonba-kamioi leherrarazi dituzte; Atzerri Ministerioaren eta Finantza Ministerioaren alboan. Egilea(k) BERASAIN, Kristina. Berria, Euskal Editorea SM 2009 (2)\n...eta izan dira, eta hainbat auzotan misilak eta obusak jaurti dituzte\n...ikiagoak izan ziren; Katyusha misilak eta mortero obusak jaurti zituzten ekintzaileek. Kifa, Salihije, Al Shuhada et...\n...z gutxitan, gerraren krudela gordin erakutsiz: « Obus bakar batek erdiz erdi jo eta suntsiturik utzi ditu bet-bet...\n... dute. Oraingoz, azken hilabeteotan eroritako obus, kohete eta bestelako lehergailuen bilduma apala besterik e...\nBi gizon larri zauritu dira Eibarren, Gerra Zibileko obus bat lehertu ostean. Egilea(k) ERREDAKZIOA. , Euskal Irrati Telebista 2009 (7)\n...larri zauritu ziren atzo Eibarren, Gerra zibileko obus bat manipulatzen ibili eta gero.50 eta 36 urte dituzte. Nag...\n...>larri zauritu ziren 155 mmko diametroa zuen obus batek eztanda egin ostean. Antza denez, bi gizonak lehergai...\n...>ari zirenean, txabola baten barruan. Obus gehiago aurkitu ditu Ertzaintzak zonaldean.\n...gizon larri zauritu dira Eibarren, Gerra Zibileko obus bat lehertu ostean\n...> gertakariak bi lagun 155 mmko diametro zuen obus bat manipulatzen ari zirenean, txabola baten barruan. Obus ...\nErtzaintzak beste obus batzuk ere aurkitu zituen inguruan. Eztandaren nondik norak...\n...uzten. Arrateko txabola batean jardun ziren obusa manipulatzen.\nBi lagun hil eta lau zauritu ditu Israelek, Gazako hegoaldean egin duen erasoan. Egilea(k) ERREDAKZIOA. Berria, Euskal Editorea SM 2008 (1)\n...>. Israelen arabera, ordea, lehenago bere tropei obusak jaurtiki zizkieten ekintzaileen aurka egin zuten soldaduek ...\nBigarren Mundu Gerrako obus bat indargabetu dute. Egilea(k) EZEZAGUNA. Berria, Euskal Editorea SM 2010 (2)\nBigarren Mundu Gerrako obus bat indargabetu dute\n...Etxeak jakinarazi duenez, Bigarren Mundu Gerrako obus bat atzeman zuten igandean Zokoako gotorlekuaren gibelean. ...\nDONOSTIAKO 71. MUSIKA HAMABOSTALDIA. Erabilera ez galtzeko. Egilea(k) MARURI, Ibai. Berria, Euskal Editorea SM 2010 (1)\n00:00. Botika Zaharra. Los Suaves eta Obus.\nDSK aske utzi dute, baina indarrean jarraitzen du bortxaketa akusazioak. Egilea(k) GOIKOETXEA, Jakes. Berria, Euskal Editorea SM 2011 (1)\n...n bertsioan, «sexu eraso bortitzean».Michael Obus epaileak onartu du kasuaren ezaugarriak «nabarmen» aldatu d...\nDominique Strauss-Kahnen aurkako karguak atzera bota ditu epaileak. Egilea(k) ERREDAKZIOA. , Euskal Irrati Telebista 2011 (2)\nHorrela, Obus epaileak Fiskaltzaren gomendioa onartu du eta Strauss-Kahne...\nMichael Obus New Yorkeko epaileak Dominique Strauss-Kahn Nazioarteko Dir...\nEZARIAN. II. MUNDU GERRA ZINEMAN. Gerra, kameraren miran. Pattonen zalditeria, Rommelen Afrika Korps, U-Boot urpekoen torpedoak, Normandiako lehorreratzea, Pearl Harbor-eko erasoa, Auschwitzeko amesgaiztoa... Zinemak II. Mundu Gerra islatu du etengabe.. Egilea(k) MARTIN, Xabier. Berria, Euskal Editorea SM 2009 (1)\n...rekin ezagutu genituen Panzer-en eta Tiger-en obusak, eta nekearengatik ospitalean zeuden soldaduei nola eman be...\nEZARIAN. LEHEN MUNDU GERLAREN BUKAERAREN 90. URTEURRENA. Euskaldunak frantsestu zituen gerla. Egilea(k) BIDEGAIN, Eneko. Berria, Euskal Editorea SM 2008 (1)\n...zeko arriskua noiznahi, paretik zetozen tiroengatik edo obusengatik. Arma kimikoak ere orduan hasi ziren erabiltzen.\nEibarren zauritutako gizonetako batek besoa galdu du, eta besteak eskua. Egilea(k) ERREDAKZIOA. Berria, Euskal Editorea SM 2009 (4)\n...eta besteak eskua galdu duela. 1936ko gerra garaiko obus bat lehertu zitzaien, Ertzaintzaren arabera, lehergailua es...\n...ngo Sailak adierazi duenez, santutegiaren inguruan obus, granada eta arma gehiago aurkitu dituzte, guztiak ere 1936...\n...> Lantziegon ere; Gipuzkoan, Mutrikun aurkitu zuten obus bat, GI-638 errepidea garbitzen ari zirela. Iazko abuztuan,...\nEibarren, herrian bertan, beste obus bat aurkitu zuten, orain hiru urte, eraikuntza lanetan ari ...\nErabat doan diren 300 ekintza baino gehiago Bilboko Aste Nagusian. Egilea(k) ERREDAKZIOA. , Euskal Irrati Telebista 2010 (1)\n...amatuenak joko dute, eta Bebe, Marta Sanchez, Obus, Loquillo, Los Suaves, Kate Ryan eta Electric Light Orchest...\n... bat bederen gibelatzea. Ahal zen bezala, obusa erauntsi ikaragarrienaren azpian jo ginuen beraz La Ville-a...\nErtzaintzak 64 lehergailu indargabetu ditu aurten. Egilea(k) PERUARENA ANSA, Mikel. Berria, Euskal Editorea SM 2014 (2)\n...>. Joan den asteburuan bertan, bestalde, bost obus zahar atzeman zituzten Lagako hondartzan, Ibarrangelun. «Ur...\n...(Bizkaia), 46 urteko gizon bati 36ko gerrako obus bat zartatu zitzaion. Hankaren zati bat ebaki diote. Halako...\nEspainiako Defentsa garaile. Egilea(k) BAKAIKOA AZURMENDI, Baleren. Argia, Komunikazio Biziagoa, S.A.L 2012 (1)\n...> gehigarriak? 87 borrokarako hegazkin, helikoptero, obus, Leopard karro eta itsas armadarako ontzi eta abar erosteko...\n5.76 irudia. Obus motako atzeraezeko balbula bat\no Obus motakoak.\nObus motako atzeraezeko balbulak presio-ekipoetako ponpen bulkad...\nEuskal ordezkari ugari, aurten ere, Viña Rock jaialdian. Egilea(k) ERREDAKZIOA. , Euskal Irrati Telebista 2010 (1)\nMetalika agertokia: Sôber, Los Suaves, Obus, Idi BIhotz, Destino Zero, Hatecode.\nFilm kritika. Musika katalogo irandarra. Egilea(k) AGOTE LOS SANTOS, Gontzal. Berria, Euskal Editorea SM 2010 (1)\n...zionario prestuek Mahmud Ahmadinejadi zuzendutako azken obusa bihurtu nahi izan dute Kasi az gorbehaye irani khabar nadar...\nFrankismoaren eragina, iraganean eta orainean. Egilea(k) AZURMENDI, Eneko. , Goiena Komunikazio Taldea 2017 (1)\n...u. Joxanek berrogeita sei urte eta gerra zibileko obus baten txatala buruan. Etorkizun bideragarririk ez duen ospi...\nFrantziako feministek protesta egin dute Strauss-Kahnen aurka. Egilea(k) ERREDAKZIOA. Berria, Euskal Editorea SM 2011 (1)\n... New Yorkeko salaketatik onik atera da, Michael J. Obus Manhattango Auzitegi Goreneko epaileak bertan behera utzi b...\nGERIZPEAN. SANFERMINAK IRUÑEAN. Lo egin ondorengo goiza. Egilea(k) ALVAREZ, Amaia. Berria, Euskal Editorea SM 2008 (1)\n00:30. Foru-Zuzenekoa. Foruen plazan Obus eta So bad me.\nGaddafiren jaioterrian sartzea lortu dute matxinoek. Egilea(k) ERREDAKZIOA. Berria, Euskal Editorea SM 2011 (1)\n...baina, gogor erantzun zioten erasoari, eta obusak eta granadak jaurti zituzten matxinoen aurka. Gutxienez, er...\nGeorgia (URSS). Egilea(k) , REC estudioa. ETB dokumentalak, Euskal Irrati Telebista 2009 (1)\nArmadak helmen handiko obus hauek ekarri zituen hona.\nGerra Zibil garaiko obus bat leherrarazi dute Derion. Egilea(k) ERREDAKZIOA. , Euskal Irrati Telebista 2009 (4)\n...ezilariak goizeko hamarretan bertaratu dira, eta obusaren egoeraz jabetu ostean, segurtasun neurri handiekin leherrar...\n...oan egiten ari diren eraikuntza lan batzuetan obusa aurkitu dute.\nErtzaintzako artezilariek Gerra Zibil garaiko obus bat leherrarazi dute Derion (Bizkaia).\nGerra Zibil garaiko obus bat leherrarazi dute Derion\nGerra Zibileko bost obus erretiratu dituzte Bilboko itsasadarretik. Egilea(k) ERREDAKZIOA. , Euskal Irrati Telebista 2010 (3)\nErtzaintzak Gerra Zibileko bost obus erretiratu ditu Bilboko itsasadarraren ibilgutik, Mesedeeta...\nGerra Zibileko bost obus erretiratu dituzte Bilboko itsasadarretik\nBost obus zirela egiaztatu dutenean, agenteek 14:00ak inguruan erreti...\nGerra Zibileko lau obus aurkitu dituzte Arrasateko eraikin batean. Egilea(k) ERREDAKZIOA. , Euskal Irrati Telebista 2009 (9)\n...ik gertu dagoen txabola batean lehergailuak eta obus bat topatu zuten; aurkikuntza egin zuten bi pertsona zaurit...\nGerra Zibileko lau obus aurkitu dituzte Arrasateko eraikin batean\nArtezilariek egiaztatu dutenez, lau obusetatik hiru hutsik daude, hau da, ez dute lehergairik; eta oraindi...\n...>, ez dute lehergairik; eta oraindik azken obusa aztertzeke dagoen arren, laurak poliziari eman dizkiote.\n...za egin zuten bi pertsona zauritu ziren obusak eztanda eginda.\n...>Arrate santutegitik gertu dagoen txabola batean obus bat aurkitu eta manipulatu zuten bi pertsonak larri zauritu...\nGerra Zibileko lau obus agertu dira Arrasaten (Gipuzkoa) eraberritzen ari diren era...\n...tik gertu dagoen txabola batean lehergailua eta obus bat topatu zuten; aurkikuntza egin zuten bi pertsona zaurit...\nGerra zibilaren garaiak gogoan. Egilea(k) ALBERDI, Iñigo. Deia, Editorial Iparraguirre, S.A. 2011 (2)\nFrankistek botatako obus batek erdiguneko eraikinak apurtu zituen.\n... ziren, Urkaregitik frankistek bota zituzten obusen eraginez.\nGerrako lubakiak berreskuratzen. Egilea(k) HERNANDO, Lide. Argia, Komunikazio Biziagoa, S.A.L 2014 (1)\n...rra garaiko material asko ere aurkitu zuten: obus bat, gorpu bat, platerak, bala-zorroak...\n...iltzurrunetan harririk duen ikusi nahi duguneko obus begiradaz, ikaratu egingo da. Aldiz, makal, nagi begiratzen...\nGotorlekua gerlaren lekuko . Zartatu gabeko 30 lehergailu atzeman dituzte Zokoako haitzetan. Egilea(k) LUJANBIO, Amaiur. Berria, Euskal Editorea SM 2008 (7)\nBiharamunean, itsas beherarekin, beste zortzi obus ere bazirela ikusi zuten. Berriak jendearen artean jakin-mi...\n...e zakurraren arazoa konpondutzat jo zuen: «Zortzi obus badirela? Horrek sortuko zuen gaur goizean ene txakurraren ...\n...arren Mundu Gerlan alemaniarrek baliatzen zituzten obusak dira, eta haiek nola desegin aztertzen ari dira orain.\n...ztiz berriren bat agertzen da. Zokoako haitzetan obus biltegia atzeman dute», esan zuen Poulouk. Lehergailu batzu...\n...aztea aurkitzen da, baina nehork ezin omen du obusen indarra zehazki aurreikusi. Gotorlekutik Donibaneko badiara...\n... informazio argirik. Gauza bakarra dago argi: obusak zartatu gabe daudela.\n...> bezala, hau ere, Bigarren Mundu Gerla garaiko obusa da, alemanek baliatzen zituztenetakoa.\n...leria pieza jarri zituzten erasotzaileek eta 24.000 obus jaurti zituzten lau kilometro horietan. 70 bonbarderok eta ...\nedo ahaztutako obusen arriskuaz\nHiru soldadu hil dira Thailandia eta Kanputxea artean izandako borrokan. Egilea(k) ERREDAKZIOA. Berria, Euskal Editorea SM 2009 (1)\nBi armaden artean tiroketak izateaz gain, obusak ere bota zizkieten elkarri. Horietako bat, gainera, Thailan...\n...ko bateriara. «Errusian konfiskatutako 152 milimetroko obusen kanoilari izateko trebatu ninduten», azaltzen du Benzingek....\n...>oso inteligentea eta ez oso intelektuala obusak norberaren patioan erortzen ikusi arte itxoitea hitz egiten...\nI. Mundu Gerrako bonba batek bi langile hil ditu. Egilea(k) EZEZAGUNA. Berria, Euskal Editorea SM 2014 (1)\n...> Gerran jaurti zuten eta lurpean ezkutatuta zegoen obus bat lehertuta.\nIranek Mendebaldeari leporatu dio herri arabiarretako segurtasun falta. Egilea(k) ZINKUNEGI, Nekane. Berria, Euskal Editorea SM 2012 (1)\n...Libanon ere nozitzen dute indarkeria. Atzo, hainbat obus jaurti zituzten Siriatik, eta herrialdeko soldadu bat zauri...\n... baina ez, Bizkargitik euskal gudarosteak botatako obusa izan zen. Anekdotak asko eta asko dira...\nJose Antonio Retolazaren ondarea. Egilea(k) BARAIAZARRA TXERTUDI, Luis. Karmel, Karmel Argitaletxea 2014 (1)\nEgunez: tzuuum hotsa obusak. Egunez eta gauez: tarrata-ta-ta...emetrailadoreak.


Doakotasuna probekin lotu nahi dute EAJk eta PSEk | Gizartea | Berria\nBatez beste, 39 urte dituzte euskaltegietako ikasleek. JON URBE / FOKU\nHelduen euskalduntzeari buruzko eztabaida hasiko dute aurki Eusko Legebiltzarrean. Euskara ikasteari buruzko lege proposamen bat aurkeztu zuen azaroan EH Bilduk, bi zutabe nagusi dituena: batetik, B2 mailara arte doakotasuna bermatzea euskaltegietan; bestetik, ikasleek maila hori egiaztatzea derrigorrezko irakaskuntza bukatu aurretik. Proposamena tramiterako onartu zuen parlamentuak, PP ez beste taldeen babesez. Zuzenketak egiteko epea joan den astean bukatu zen. Eusko Jaurlaritzako bi taldeek, EAJk eta PSEk, erroko aldaketak proposatu dituzte: doakotasuna mailak gainditzearekin lotzea —oraingo eredua, alegia—, eta hezkuntzari buruzkorik ez sartzea lege horretan.\nLege proposamena izanik, Jaurlaritzak berak irizpen bat eman zuen; tramitera onartzearen alde agertu zen, baina ohartarazi zuen proposamenetako batzuk beste lege batzuetan garatzekoak dituztela —adibidez, hezkuntza legea egiteko aurreproiektua taxutzen ari dira orain—. Zuzenketetan argudio hori eman dute EAJk eta PSEk.\nElkarrekin Podemosek, berriz, harago jo nahi du puntu batzuetan: B2ra arte ez, C1era arte bermatzea doakotasuna —EGA tituluaren pareko maila da—. Beste proposamen bat ere egin du: euskaraz ikasi dutenei maila aitortzeko dekretua, 2012koa, lege bihurtzea. Horren bitartez, milaka ikasleri aitortzen diete euskara gaitasuna badutela —adibidez, C1 maila aitortzen dute karrera euskaraz eginda—.\nProposamena tramiterako onartzearen aurka agertu zen PP, eta zuzenketetan ere horri eutsi dio: adierazi du ez dela horrelako legerik «behar». Ez da agertu euskara ikasteko laguntzen aurka, baina adierazi du ez duela zertan «doakotasuna» izan. Derrigorrezko irakaskuntzaren amaieran B2 maila egiaztatzearen aurka jo du.\nBehin lege proposamenari buruzko zuzenketa guztiak aurkeztuta, lantalde bat eratuko dute orain parlamentuan. Bertan eztabaidatuko dute gaia. Ez daukate epe zehatzik lege proiekturen bat adosteko.


Erresuma Batuak hegazti-gripearen H5N1 birusak kutsatutako loro baten heriotza berretsi du | Consumer\nErresuma Batuak hegazti-gripearen H5N1 birusak kutsatutako loro baten heriotza berretsi du\nEuropako Batasuneko H5N1 gripearen lehen kasua da\nErresuma Batuko Ingurumen eta Elikadura Saileko adituen hipotesietako bat da loroa infektatu egingo zela hegaztien koarentena-prozesuan. Kasu honetan, Surinameko Errepublikatik zetorren animalia infektatuak instalazioak partekatuko zituen Taiwaneko hegaztiekin.\nOrain, nola kutsatu den zehaztuko dute ikerketek. Detekzio horren ondoren, agintari britainiarrek EBn bizirik dauden hegazti basatien debekua eskatu dute. Bestalde, Kroazian azterlanak egiten jarraitzen dute, hildako 15 bat zisne basati birusarekin kutsatuta ote zeuden zehazteko.\nbirus gripe aviar-eu H5N1-eu hegaztiak londres-eu loro-eu


LIÑAS DE EIRÍS\nBehin baino gehiagotan kontatu dut jada Eirísko malkarrarena, eta bide piko haiena, goraino, Mirandako soroetaraino doazenak, erregerenak omen diren lintzura zabaletara. Alde batera eta bestera, txilardiak, isastiak, otadi usuak eta «Meirako haizea» esaten dioten haize bortitzak, euri asko ekartzen duenak, iparrera makurrarazitako urkiak. Sareiroko erreka jaitsiz Eirísko hamabi etxeak daude, kastroaren oinetan. Zubiaren hasieran dagoena Liñastarrena da; batzuek, oraindik, Taberna esaten diote, eta beharbada horixe izan zen garai batean, Lugoko errege-bidean. Liñastarretatik nik don Ramón tratatu nuen asko. Liñastarrak denak dira luzeak, lerdenak, ilehoriak eta begi-argiak. Sueboen odol ugari dago alderdi haietan. Don Ramón ehiztaria zen, eta afizioz albaitaria, eta sinapismoak eta «Tres Cepas» koñaka errezetatzeko joera handia zuen. Maiatzeko eurien eta ilgoraren bertuteetan sinesten zuen. Halaber, gaixoei osasuntsu zeudela amets egiteko gomendatzen zien.\n— Amets egik osatu haizela eta lasterketa batean ari haizela nire aurka!\nEta gaixoa akuilatzeko, korrika oldartzen zen bidean aurrera airean itzulipurdiren bat eginez noizean behin, merezi handiko dantzariak bezala. Batzuetan, gaixoak Leirasek eskatutakoa amets egin, eta horrexekin bakarrik osatuko zen. Kafetan kobratzen zuen lansaria, esan ohi zuen bezala, garbiago iruditzen zitzaiolako sosetan kobratzea baino.\nAugaxosako feriara zihoan egun batean, bidearen erdian kapelu berri bat aurkitu zuen Ramón jaunak, kapelu gris perla. Ezin utziko zuen han, lohitzan. Ramón jaunak txapela kendu, zamarraren poltsikoan sartu, eta kapelua jantzi zuen.\n— Edukitzea izaten baita kontua, badakizu —azaldu zidan.\nJantzi zuen aurreneko egunean bertan, don Ramón konturatu zen buru gainean zeraman kapelua apetatsua zela oso, agurretarako batez ere. Muxeirako apaiza etxera heldu zelako don Ramónek kapelua kendu nahi zuela, bada ezin zuen burutik kendu. Aitzitik, delako Freixín do Marco pasatu zen, zeinarekin bide-zor bat zela medio auzi bat izan eta galdu zuen, eta kapelua bakar-bakarrik altxatu zen. Frixínek Liñasi begiratu eta, trufa eginez, zera esan zion:\n— Ez nekian hain apala hintzenik, motel!\nDon Ramón gorritu egin zen eta burua makurtu zuen. Kapelu alua! Rancañoko andreak ere ezin izan zituen agurtu Ribadeon piper-opilak erosten ari zirela. Baina kapeluak, hori bai, eskale zebiltzan behartsuak agurtzen zituen.\n— Hori ez zitzaidan axola —komentatzen zidan Liñasek—, behartsuak, azken finean, santuak bezala izaten baitira.\nEtxera heldu zirenean, Liñasek hormako erlojuan zintzilikatu zuen kapelua, eta horretan ari zela galdera bat atera zitzaion:\n— Nor ote zen hire jabea, aizak?\nDon Ramónek bere buruari bi kolpe eman zituen bularrean. Oso berea zuen keinu hura.\n— Erantzun al zion?\n— Soy del secretario! —esan zion.\nHandik egun gutxira, don Ramón ohartu zen kapelua paseo bat ematera ateratzen zela ilunabarrean. Larrainetik joaten zen alderrai, eta gero sagarrondo baten adaburuan edo pikondo batenean paratzen. Hori guztia ikusita, don Ramón ez zen ausartzen kapelua janztera, baina lo zegoenean, kapelua bere kakotik jaitsi eta Liñasen musu gainean jartzen zen. Kapelua, don Ramóni sinestera, haize beroz beterik zetorren, bera ia itotzeko moduan.\n— Asper-asper eginda naukak! —esan zion gau batez don Ramónek kapeluak.\n— Banoak orduan! —erantzun kapeluak.\nEta joan egin zen. Don Ramón haren atzetik abiatu zen lasterka etxearen atariraino. Kapelua lurretik hiru bat kanatara zihoan, erdi zeharka.\n— Gizon luze batek harroputz moduan balerama bezala. Bidegurutzean zein bide hartu ez zekiela ematen zuen, baina azkenean Meirakoa hartu zuen.\n— Harro eta haserre zebilen oso!\nPasadizo hori don Ramónek kontatu zidan isilpean, eta nik paperera sekula ez nuela eramango zin egin nion. Hogeita hamar urte baino gehiago dira hori gertatu zela. Eiherako uharkaren inguruan ginen, lixuarrietan eserita. Noizean behin sagarrondoren bati sagar bat jaulkitzen zitzaion uretara.


« Bermeoko abertzale historikoak (8): Tomas Arana Astoreka, «Argiñe»\nBermeoko abertzale historikoak (10): Frantzisko Basterretxea Zaldibar, «Tostarteko» »\nApaiztu ostean, bere jaioterrira itzuli eta bertan bizi izan zen harik eta gerratearen eraginez bere burua Bermeotik alde egiteko beharrean ikusi zuen arte. Baina Bermeon ez zuen inongo parrokiaren ardurarik hartu. Apez autonomo gisa jardun zen uneoro. Eleizbarrutiko liburu eta dokumentuetan, «Capellán de propio», «Capellán de la iglesia de Santa Maria de Bermeo«, «Capellán», eta antzeko esapideekin aipatzen da bere egoera. Horrek esan nahi du bere bizitzari eusteko moduko baliabide nahikoak zituela. Guraso aberatsak zituen eta sendiaren ondasunek ematen zioten errentetatik bizi izan zen. Ez zuen, bada, inongo soldataren beharrik. Santa Eufemian ematen omen zuen meza. Hala ere Santa Mariarekiko joera nabarmena zeukan. Izan ere, bertan eman zuen lehen meza eta hori gutxi balitz, goiko plazan eraiki zuen etxebizitza; Santa Mariaren ondoan, alegia.


Zer da enplegu-aniztasuna? Abantailak eta desabantailak • ZUZEU\nZer da enplegu-aniztasuna? Abantailak eta desabantailak\nZer da enplegu-aniztasuna? Abantailak eta desabantailak –\nEnplegu aniztasuna edo lanbide anitzak edukitzea, noiz edo noiz entzun dugu. “Pluriempleo” esaten zaio gaztelaniaz. Baina, ba al dakigu zeintzuk diren abantaila eta desabantailak?\nEnplegu-aniztasuna betidanik existitu da Euskal Herrian. Gerra zibil ondorengo urteetan, langile-klasea (clase obrera) derrigorrez lanbide bat baino gehiagotan aritzera behartua egon zen. Behar ekonomikoak bultzatuta, astean 60 ordu lan egiten ziren. Batzuetan 80. Lan txanda preziatuena gauekoa zen, pixka bat gehiago kobratzeko aukera ematen zuelako.\nGarai batean, larunbata lan-egun arrunta zen. Asteburua soilik igandea zen. Sindikatuen borroka eta aldarrikapenei esker, 45 lanorduko astea lortu zen. 60 eta 70 hamarkadetan, industrializazio prozesuarekin batera, enplegu-aniztasuna mantendu zen. Garapen industrial eta ekonomikoa bizkorra zen, baina emakumeak ez ziren oraindik txertatu, modu masiboan, lan-merkatuan. Lan egiten zuten, baina etxean, kotizatu gabe eta aitortzarik gabe. Gaur egun, emakumeek etxean lan egiten jarraitu arren, lan merkatuan sartu dira.\nGaur egun, lanbide bat baino gehiago izatea ohikoa da. Zergatik? Lan merkatua askoz ere anitzagoa eta aldarrokagoa delako. Lan mundua ezegonkorragoa edo “prekariagoa” da. Kaleratzea kontratazen duenarentzat erraz, merke eta azkarra da. Enpresak azkarrago sortu eta desagertzen dira. Produktu eta zerbitzuak, hildo berean, azkar agertu eta desagertzen dira. Produktuen modeloak ere, aitaren batean, obsoleto geratzen dira.\nAdibidez, duela urte batzuk “That’s English” edo “Opening” ingelesa ikasteko akademiak barra-barra hedatzen joan ziren. Gauza bera bankuko sukurtsalekin. Oroitzen dut, CANek (Caja de Ahorros de Navarra) pilo bat sukurtsal ireki zituela (diseinu garaikide eta modernoaz gainera) zoro moduan, urte baten buruan. Fenomeno bera gertatu zen Orange, Yoigo edo Vodafone telefono-dendekin. Loraldia izan zuten eta han hemenka, perretxikoak bezala ateratzen joan ziren (asko eta asko frankiziak baino ez ziren). Baina bat-batean, hilabete gutxiren buruan, braust! Itxi egin zituzten. Bada, horren atzean, langile askoren lanak -eta aurrezkiak frankizian inbertitu bazuten- zapuztu ziren. Kasu askotan, lanaldi murritzeko eta prekario horiek zituzten gazteen lanak izan ziren pikutara joan zirenak.\nEnpresak hain aldakorrak ez zirenean, industriak pisu handiagoa zuenean, lanbide batzuk bizitza osorako ziren. Gure aiton-amonen garaian, Labe Garaietan edo Firestone-n sartzen zena, jubilatu arte bertan egongo zen itxaropena zuen erabat. Gaur egun, globalizazio, kontsumismo eta kapitalismo askearen izenean, kontratu mugagabe (contrato indefinido) bat izateak esan nahi du ez dela epe zehatz baterako. Baina horrek ez du esan nahi betiko denik. Baita zera ere! Egun batetik bestera, kalean egongo zarela esan ahal dizute!\nLan bat baino gehiago edukitzea, hortaz, aterabide egokia da, lan egiteaz gain ikasten daudenentzat. Edo beste aukerarik ez dutelako, hau da, lan hobeagorik ez dutelako. Hori bai ezin dugu ahaztu desabantaila nagusia duela. Urtean zehar, hilabete bakar batean, soldata guztien batura 1.500€ baino handiago izanez gero, errenta aitorpena egitera behartuta izango zara. Eta horrek ezusteko galanta eman ahal dizu hurrengo urtean, ogasunak 2.000€ ordaindu behar diozula gutun batean esaten badizu. Izan ere, lanaldi murritzeko lanetan atxikipena (erretentzioa) %2koa izan daiteke. Enplegu bakar bat izatekotan, ordea, 22.000€ irabazten ez badituzu ere, ez zaituzte behartuko deklarazioa aurkezterao.\nHori bai, kalitatezko bizimodu bat izateko nahian, hemendik hara ibili behar bazarete, hilabete batetan 1.501€ irabaziz gero (alegia, 1.500€ eta euro bakar bat gehiago), behartuta egongo zinateke. Normala ote da hori? Bigarrenik, astero 40 ordu baino gehiago lan egitekotan, bakarrik hartuko lukete kontuan 40 ordura heldu arte, hots, kotizatzeko beste ordu guztiak ez dituzte baloratuko. Azkenik, normalena aisialdirako denbora ez izatea da eta lagunak eta familia alde batera utzi behar izango zenituke, behintzat, denboraldi batetan.\nHori guztia aintzat izanda, nire uste apalean, norberak ikusi beharko luke egoera hau konpentzatzen dion ala ez. Desabantailak konpontzeko irtenbide gisa justuagoak izateko legeak aldatu beharko lirateke. Esate baterako, kotizatzeko orduan eta errentako deklarazioa egiteko. Horretaz gain, lanbideetan lanaldi eta soldata hobeagoak eskaeini beharko lirateke ere. Horrela, guztiok izango genuke kalitatezko bizimodua eta aisialdirako denbora.\nEta zuk irakurle, zer deritzozu?\nZer da enplegu-aniztasuna? Abantailak eta desabantailak.\nOrdenagailua aukeratzeko eta erosteko gida. Aholku freskuak!


LH6ko nerabeek Gazte Topaguneaz gozatu ahal izango dute Aste Santuaren ondotik | Tolosa\nLH6ko nerabeek Gazte Topaguneaz gozatu ahal izango dute Aste Santuaren ondotik\n2022/04/12 | Kultura, Gazteria, Jaiak\nOrain arte 12 eta 17 urteko gazteei zuzendutako zerbitzua izan da Topagunea, baina Udalak zerbitzua zabaltzea erabaki du eta LH6. mailako gazteak ere bertaratu ahal izango dira Topagunera Aste Santuaren ondotik.\nTolosako Udala garatzen ari den Haur, Nerabe eta Gazteen diagnostikoaren baitan, Topaguneak udalerriko nerabeen aisialdian duen garrantzia aztertu ondoren hartu da erabakia, izan ere, prozesu horretan zerbitzua zabaltzeko hainbat eskaera jaso ditu eta horiei erantzuteko helburuarekin zabaldu eta egokituko du zerbitzua.\n2021-2022 urtean guztira 2.361 nerabe gerturatu dira Tolosako Gazte Topagunera, egunean batez beste 23 nerabe.\nTolosako Gazte Topagunea Udalak nerabeei ostegunetik igandera eskaintzen dien udal zerbitzua da, udalerriko eta inguruko nerabeen artean oso erabilia. Guneak helburu du nerabeek euren denbora librea modu hezitzailean gauzatzea eta, bertan lan egiten duten hezitzaileen xedea da nerabeen heziketa fase desberdinetan bidelagun izatea.\nOrain arte, 12 eta 17 urteko nerabeei zuzendutako zerbitzua izan da Gazte Topagunea. Dena den, Tolosako Udala garatzen ari den Haur, Nerabe eta Gazteen diagnostikoaren baitan, zerbitzua LH6ko nerabeei zabaltzeko hainbat eskaera jaso ditu, eta horiei erantzuteko hartu du erabakia. Ondorioz, Aste Santuaren ondotik, LH6. mailako nerabeak ere joan ahal izango dira Topagunera, eta bertako ekintzetan parte hartu ahal izango dute.\nTopaguneak Tolosako nerabeen aisialdian duen garrantzia aztertuta, Udalak zerbitzua ere egokituko du 10-11 urteko nerabeentzako ere egokia izan dadin. Haur, Nerabe eta Gazteen diagnostikoa eta plana aurrerago aurkeztuko ditu Tolosako Udalak osotasunean.\nAzken urtean 2.361 nerabe gerturatu dira Gazte Topagunera\nUdalak nerabeei eskainitako zerbitzuaren jarraipen estua egin du eta zerbitzua oso erabilia dela ondorioztatu du. Itxialdiaren aurretik, 2019-2020. urtean, irailetik martxora bitarte egunean bataz beste 49 nerabe gerturatu ziren Topagunera. Itxialdian zehar, aldiz, egunean 64 nerabe inguru konektatzen ziren antolatutako online saioetara. 2020-2021ean erabiltzaile kopurua 3.719koa izan zen, egunean bataz beste 22 nerabe gerturatu ziren bertara. Kontuan izan behar da pandemia garaian izanik, aforoa mugatua zela urte osoan zehar Topagunean. Gainera, Tolosa inguruan bizi ziren nerabe askok ezin zuten Tolosara etorri eremu gorrian zegoelako.\n2021-2022an ohiko jarduerak berreskuratzen joan da Topagunea, eta guztira 2.361 nerabe gerturatu dira, bataz beste 23 nerabe egunean. Dena den, ikasturtea pandemia garaian eta aforo neurriekin hasi zen, eta horrek ere eragina izan du jardueretan.\nAste Santuko oporraldirako egitarau berezia\nOrain, guztia normaltasunera bidean doan honetan, Tolosako Gazte Topaguneak, beste urte batez, egitarau berezia antolatu du Aste Santuko oporretarako.


Eugene Richards - Wikipedia, entziklopedia askea.\nEugene Richards (Dorchester, 1944ko apirilaren 25a) estatubatuar argazkilari eta kazetaria da.\nDorchester , 1944ko apirilaren  25a (75 urte)\nNortheastern University gradu : English studies\nargazkilaria, fotokazetaria eta kazetaria\nOskar Barnack Award (1992)\nLucie Award (2007)\nRichardsek ingelesa eta kazetaritza ikasi zituen Bostongo Unibertsitatean eta ondoren argazkilaritza, Minor Whiterekin, Massachusettseko Teknologia Institutuan. Hogei urte zituela VISTA (Volunteers in Service to America) (Amerikaren zerbitzuko boluntarioak) elkarteko kide egin zen eta osasun publikoan lan egin zuen Arkansasen. Bost urtez biztanle beltzen bizi-baldintza negargarriak erakusten zituzten argazkiak egin zituen eta Few Conforts or Surprises: the Arkansas Delta (1973, Kontsolamendu edo ezusteko gutxi: Arkansaseko delta) lehen liburua argitaratu zuen. Bigarren liburua jaioterriari buruzko argazkiez osatua da, Dorchester Days (1978). Liburu hori amesgaizto baten antzekoa da azaletik bertatik hasita; hodei nuklear antzeko bat erakusten du etxe-ilara baten gainean: argazkiak oso gogorrak dira, haurtxoak garrasika, atso hilak, emakume handitua.\nRichardsen liburu ezagunena, ordea, Cocaine True, Cocaine Blue izan da (1994, Kokaina egia, kokaina urdina); drogaren infernura jaitsi zen lan horretan, crack-aren mundura batez ere, eta New Yorkeko beltz eta hispaniar taldeek bizi dituzten egoerak erakutsi zituen. Azken liburua American We (1994) izan da, Estatu Batuetako bizimoduari buruzkoa. Richards Magnum agentziako kide izan zen (1994an utzi zuen) eta Life aldizkariko lankide. Zortzi liburu idatzi ditu eta hainbat sari irabazi (International Center for Photography, Eugene Smith saria, etab.). Richardsek eztabaida sortu izan du, eta beltzen inguruko erreportaje baten ondorioz, esate baterako, estremista zuriek erasotu zuten. Lehenengo emazteak, Dorothea Lynchek, bularreko minbizia izan zuen, eta Richardsek haren eritasunaren egunkaria idatzi zuen argazkiez hornitua. Emaztea hil eta hiru urtera Exploding into Life (1986) argitaratu zuen.\nMagnum Photoseko eta VII Photo Agencyko kide izan da. Egun, New Yorken bizi da.\n(Ingelesez) Eugene Richardsen web-orria\nMultimedia: Eugene Richards\nAzken aldaketa 15 urria 2019(e)an, 18:00(e)tan


Filmazpit programak euskarazko azpitutuludun zinema bultzatzen du filmen katalogoaren bidez. Filmak jatorrizko bertsioan eskaintzen dira, kalitatezkoak dira eta publiko zabalari zuzenduta daude.\nProgramak Euskadin zein kanpoan egiten diren zinema-jaialdietan eskainitako filmak hautatzen ditu, eta genero askotako lanak biltzen ditu: dokumental soziala eta musikala, drama sozialak, ikusle guztientzako komediak, beldurrezko filmak edo immigrazioari, giza eskubideei eta aniztasun sexualari buruzko film laburren bildumak. Gai sozial edo zinematografiko ugariren inguruko solasaldiak dinamizatzeko bereziki egokiak izaten dira film horiek.\nFilmazpitek kosturik gabe eskaintzen dizkie film horien kopiak irabazi-asmorik gabeko proiekzioak antolatu nahi dituzten eragileei. Programako erabiltzaileak, besteak beste, honako hauek izan daitezke: udalak, euskara-elkarteak, emakumeen elkarteak, kultura-zentroak, zine-klubak, irakaskuntza-zentroak edo eragile kulturalak.\nPrograma urte osoan egongo da aktibo eta eskariak filmazpit@gmail.com helbide elektronikoko helbidera mezua idatzita edo +34 610 724 162 zenbakira deituta egin daitezke.


Efemeridea. Gerardo Armesto Hernando, pintore garaikidea, Lazkaon jaio zen 1919ko urriaren 19an - Euskonews\nLos camineros de Sobrón, Gerardo Armesto Hernandoren olioa.\nGerraosteko artista arabarren lehen belaunaldikoa izan zen. Gasteizen bizi zen 1946tik zendu zen arte. Haurtzaroa, nerabezaroa eta gaztaroa Ordizian, Tolosan eta Donostian pasa zituen. Loma Somera Santanderreko udalerrian ere bolada laburra pasa zuen, gaixotasun arin batetik sendatzen.\nDonostian Carlos Lindnerren optikan hasi zen ikasle gisa; aldi berean, Vicente Cobreros Urangaren akademian ikasketa artistikoak egin zituen. Gerra Zibila bukatu ondoren, San Telmo Museoan prestatu zen gela batera maiz joaten zen, eta han Donostiako beste gazte batzuekin elkartzen zen, marrazteko. Gipuzkoako Artista Gazteen XIII. eta XIV. Erakusketetan parte hartu zuen, eta Madrilgo Arte Nazionalerako Probintzia Erakusketan parte hartu zuen (1943ko irailean). Halaber, Diario Vasco egunkarirako marrazkiak eta karikaturak egin zituen. 1946tik behin betiko bizi zen Gasteizen, eta Dato kalean Cali optika zuzentzen zuen.\n1953ko uztailean Parisera bidaiatu zuen Enrique Suarez Albarekin eta Angel Morazarekin. Hiru pintoreek osatu zuten 1956an Arabako Pintoreen Pajarita Taldea, Enrique Pichotekin eta Jose Miguel Jimeno Mateorekin. Hasierako etapa hartan taldea banatu egin zen, hain zuzen ere Armesto bat-batean eta ustekabean hil zelako.\nGerardo Armesto sormen esparru desberdinetan mugitu zen arren, lan gehienak paisaia eta bodegoi generoetan egin zituen. Aldiz gai erlijiosoz landutako obrak ez dira horrenbeste ezagutzen, batez ere lo-galtzeetan osatu zituenak. Itxura sinbolikoko pintura mota batean ere zenbait lan osatu zituen, tarteka. Margolanak, oro har, formatu txikikoak dira. Euskarri gisa tablex eta kartoi lodia erabili zituen.


Beste bat - Worldnews.com\nReal C-k 3-2 irabazi du Zubietan Alaves B-ren contra. Neurketako lehenengo jokaldi arriskutsuan iritsi da etxekoen gola. Thiorren jaurtiketa bat atezainak urrundu eta gero, baloia Veigak hartu eta gipuzkoarrentzat gola eskuratu du. Real C-k partida kontrolatuta zuela zirudien, baina 22. minutuan kanpokoek berdinketa lortu dute.\nBerdinkenta lortzetik gertu Reala C liderraren aurka (1-2) (Real Sociedad de Futbol SAD)\n(Source: Real Sociedad de Futbol SAD ) Real C gutxigatik ez du punturik lortu gaur goizean mailako liderraren aurka, Deportivo Alaves B. Iñigo Cortesenek azken minutuetan...\nLau eta huts galdu du Real C-k Alaves B-ren aurka jokatutako filialen arteko neurketan. Baloi geldiko jokaldiek eragin handia izan dute lehenengo hiru golak modu hortatik...\nRealeko jubenilen taldea kanporatua geratu da Kopako final laurdenetan bost eta lau galdu ondoren San Felixen aurka. Neurketako lehenengo jokaldi arriskutsuan lortu dute...\nSansek garaipen handia lortu du gaur goizean, seguraski denboraldiko garrantzitsuena, huts eta bat irabazi ondoren liderraren etxean, Sporting de Gijon B. Txuri-urdinek, beti bezela, neurketa menderatu dute lehenengo minututik. Baina ez dituzte aukera askorik sortu gola eskuratzeko, nahiz eta nagusi izan. Etxekoek, aldiz, pare bat aukera nahiko argi eduki dituzte markagailuan...\n(Source: Real Sociedad de Futbol SAD ) Real Sociedad C-k garaipen garrantzitsua lortu du Lagun Onaken aurka etxetik kanpo. Lehen minutuetan etxekoen penalti bat kale egin egin arren, .txuri-urdinek neurketaren kontrola eduki dute eta bigarren zatian lortu dituzte bi golak Thiorren bidez. Lehena penaltiz izan da eta bigarrena, aldiz, azken minutuetan kontraeraso bat...


Ekuadorretik Txileraino irristan, Perun barrena - blogoetak\nPerun hilaren 4tik 18ra egon da B. Ez zen hori bere asmoa Ekuadorretik sartu zenean, baina Peruko zeharkaldia irrist batean egin du… halabeharrez!\nLehen egunak patxada ederrean ematekoa zen, ipar aldeko hondartza ondoko hotel batean, Zorritos-en, Tumbes-etik gertu. Baina istripu txoro batek aurreikusitako patxada zakurraren ipurdira bidali ondoren, egindako planak egokitu egin behar izan zituen. Asmoa Zorritosetik Chiclayora, eta handik Trujillora joatea zen, gero mendi aldera abiatzeko, Huaraz-era, Limara baino lehen. Chiclayokoa pasatu zen, nola edo hala, baina Trujillora heldu orduko ospitalera jo behar izan zuen. Bi saihets hezur hautsita, ibiltzea ona zuela baina kargatuta ez… Huarazerako asmoa lausotuz joan zitzaion ezinbestean. Huaraz, beste behin, hurrengorako geratuko zen.\nChiclayon eta Trujillon bisitatutako lekuek lehendik ere bazekiena baieztatu diote Bri: kolonaurreko esaten zaien kulturen eta zibilizazioen munta, garrantzia. Eta ez dira inkak soilik, askotan hori uste bada ere. Inkak K. o. 1200-1500 urteetan nagusitu ziren, eta jakina da espainiarrak iritsi zirenean pikutara joan zela haien inperioa: 300 urteko kontua izan zen, beraz, inken nagusigoa. Baina Perun, Mesoamerikan bezala, askoz lehenagoko zibilizazio askoren aztarnak aurkitu dira, duela 10.000 urtekoak ere bai.\nEta B ez da aspertzen, bidaia osoan, museoak ikusteaz, eta kolonaurreko zibilizazio horien ekoizpen artistikoa miresteaz. Ehungintza, zeramika, metalen lanketa. Gaur egun ere aurreratua iruditzen zaigun teknologia, arlo horietan. Eskultura eta pintura. Aniztasuna, gai, forma eta tekniketan. Orijinaltasuna. Diseinua. Finezia. Kolorearen erabilera. Abstrakzio maila harrigarria. Deszifratzen gaitza den indar sinbolikoa. Edertasuna, finean.\nLiman aspaldiko laguna zuela aprobetxatuz, Trujillon hegazkina hartu (autobusean joateko ordu gehiegi, hebaindu batentzat) eta ordubetean Liman zen.\nLiman, kolonaurreko artearen lagin bikaina gordetzen duen Larco museoan ez ezik, Memoriaren Museo zabaldu berrian ere izan da. Denboraz juxtu samar, egia esan, eta biharamunean ezin berriro joan, astelehena izaki itxita baitzegoen. Lastima, bertan dauden dokumentuak eta lekukotzak zirraragarriak dira eta. Edozein modutan, hausnarketa bat eginarazi dio museoaren planteamenduak Bri, nabarmena baita sarrera-sarreratik: irabazleak daudenean, gertatutakoa irabazleek kontatzen dute, egia irabazleen egia da, batez ere. Esaterako, non daude Perun gertatutako indarkeria-bortizkerien erroak, sustraiak? Museoaren sarreran galdera horri erantzuten zaio, bi izen aipatuz: Sendero Luminoso (SL) eta Movimiento Revolucionario Túpac Amaru (MRTA); oso pertsonalizatuak gainera, biak, haien buruzagi izandako batzuen izen-deiturak, argazkiak eta guzti. Eta alboan, letra txikiagoan, aipatzen dituzte desberdintasun sozialak, baina inoiz ez biolentziaren sorburutzat: desberdintasun sozialek SL eta MRTA zirela medio piztutako gerra luzatzen eta hedatzen lagundu omen zuten, hala dio alboko testu horrek; ez dio, ordea, SL eta MRTA herrian zegoen –eta oraindik dagoen– desberdintasun ikaragarri hori dela medio sortu zirenik. Bejondeiela!\nLimatik, eta Ayacuchora hamar-hamabi orduz beste autobus batean sartu eta joateko gogo handirik gabe (Ayacucho da, Huarazekin batera, Bri beti hurrengorako geratzen zaion beste leku bat, Perura etorritakoan), Txilerantz abiatu da zuzenean. Limatik Tacnaraino hegazkinez (bidaiaren hasierako planteamendu orokorrari traizio eginez, ostera ere), 24 orduko autobusaldia saihestearren. Gero, Tacnatik Txileko Aricara autobusez joan da, 50 km baino ez dira eta.\nGogoratzen duk Quilapayunen Iquiqueko kantata? Aricatik hegoaldean zegok Iquique, 310 Km-tara.\nBai, gogoan diat. Eta nire hurrengo geldialdia Iquiquen izango duk.\nOngi dago hurrengorako gauzak uztea, beti utzi behar direla esango nuke nik! baina ahal dela hurrengoan arrazoia beste bat izan dadila!\nOna bada, ederki ari naiz, leku pila ederra uzten ari bainaiz hurrengo baterako ;-). Hurrengo horiek zertzen asmatu behar, hortxe gakoa.


Klovis I.a - Wikipedia, entziklopedia askea.\n481 - 511ko azaroaren 27a\n← Txilderiko I.a - Teodoriko I.a Austrasiakoa, Klodomir, Txildeberto I.a, Klotario I.a →\nezezaguna, 466 (egutegi gregorianoa)\nParis, 511ko azaroaren 27a (44/45 urte)\nAbbey of St Genevieve (en)\nfrankish princess (en)\nClotilde (en) (493 - 511ko azaroaren 27a)\nTeodoriko I.a Austrasiakoa\nKlotilde (bisigodoen erregina)\nKlovis edo Klodoviko I.a (Tournai, 465 - Paris, 511) frankoen erregea izan zen 481-511 bitartean.\nAita Txilderiko I.a hil zenean (481), Tournaiko franko saliarren errege izendatu zuten.[oh 1] Klotilderekin ezkondu zen.\n486ean, Soissonsko guduan Siagrio jeneral erromatarra garaitu zuen, "erromatarretan azkena". Alamanei irabazi zien (495), baita burgundiarrei ere (500). 507an, Loira ibaia gurutzatu zuen Tolosa Garonako Bisigodoen Erresuman gaindi, eta Septimaniako mugetara heldu. Alariko II.a erregea hiltzera heldu zen, Vouilléko guduan. Monarkia franko merovingiarraren fundatzailea eta ia Galia osoko errege bakar bihurtu zen. Ondorioz, Erromako berant inperioaren Ekialdeko enperadoreak kontsul titulua eman zion.\nBere emazte Klotilderen eta Reimseko San Remigio apezpikuaren eraginez katolizismora aldatu zen; katolizismoa babestu eta Orléansko kontzilioa bildu zuen (496an gutxi gorabehera). Bere heriotzaren ondoren, erresuma bere lau semeen artean banatu zen: Txildeberto, Klodomiro, Klotario eta Teodoriko.\nChlodovech forma frankikoa latindu eta Chlodovechus izena hartu zuen; geroago, berriz, Ludovicus. Frantseseko Louis izena bertatik dator, eta gaztelaniazko Luis ere bai. Euskaraz, jatorrizko Chlodovech formatik sortu zituen Sabin Aranak, bere izendegian, Koldobika izena eta haren laburdura Koldo.\n↑ (Gaztelaniaz) «Derecho pirenaico / Zuzenbide Piriniarra - NabarraldeDenda» www.nabarralde.com (Noiz kontsultatua: 2018-10-06). 215. or.\n↑ Franko saliarrek mende hauetan galdu bide zuten beren hizkuntza, frankoniera zaharra, franko ripuarioek ez bezala.\nOrriaren azken aldaketa: 25 ekaina 2021, 13:11.


Parte Zaharrean Bizi: TELP tailerra, Parte Zaharreko hezitzaileontzat. Matrikula irekia\nZenbat aldiz gertatu ote zaigu elkarrizketa bat euskaraz hasi eta gaztelaniaz hitz eginez amaitzea, mintzakideak hartara eraman gaituelako, edo besterik gabe geu ohartu gabe eta pisuzko arrazoirik gabe?\nNori ez zaio gertatu denda, erakunde edo beste edozein tokitara joan eta euskaraz hitz egiten hasitakoan, beste pertsonak euskararik ez dakiela esan eta, deseroso sentitzea? Edo alderantziz, norbaitekin gaztelaniaz hitz egiten hasi eta euskaraz badakiela ondoren konturatzea?\n• Zergatik sentitzen gara deseroso horrelako egoeren aurrean?\n• Zergatik gertatzen zaizkigu horrelakoak?\n• Nola konpondu ditzakegu egoera horiek?\n• Gure esku al dago konponbidea bilatzea?\n• TELP (Taller d´Espai Lingüístic Personal) tailerrari esker horrelako egoeretan dugun jokabideaz ohartuko zara eta naturaltasunez eta eroso nola jokatu ikasiko duzu.\n• TELP tailerrak ez dizu ez dakizunik erakutsiko; TELPak, duzun ezagutza beste modu batera antolatzen erakutsiko dizu. Begirada berri bat zeureganatzen lagunduko dizu eta zure hobetzeko aukerak ikusteko lagungarri izango zaizu.\n• Egin nahi duzun hori nola egin erakutsiko dizu, pauso txikiak emanez, oso urrutira hel zaitezen\nMetodologia partehartzailea, praktikan oinarritua, egokitua eta malgua\nAzaroaren 23an eta 30ean, larunbatak. 9:30ean\nParte Zaharrean Bizi auzo elkartearen egoitzan (Bretxako Arraindegia eraikinean, Haurtxokoaren ondoan)\n(Azaroaren 11tik aurrera) http://partezaharreanbizi.blogspot.com (matrikula doan)\nParte Zaharrean Bizi auzo elkartea eta Parte Zaharreko Euskararen Egunerako Batzordea\nDonostiako Udala, Euskara Zerbitzua\nOharra, Ekimenaren testuingurua:\n2013 urtean zehar Parte Zaharreko Haur eta Gazteen Hizkuntza Dinamizaziorako egitasmoaren barneko ekintza da hau.\nHaur eta Gazteekin dihardugun helduak (gurasoak, irakasleak, kirol- edo astialdiko hezitzaileak...) trebatu nahi dituena, hizkuntza jokaera proaktiboan. Jokaera horrek haur eta gazteen jokabideetan eragin onuragarria izango duelakoan\nOrain arte garatu ditugun beste ekimenen osagarri: Parketarrak, gurasoen kafe-tertulia, HezHiz tailerra Orixeko zenbait ikaslerekin...\nTELP ikastaroa irakasleen formaziorako GARATU eta IRALE programetan eskaini da. Aurten ere IRALEren baitan eskaini da\nBi bideo esanguratsu:\n· Badu bada, estres linguistikoa edo hizkuntza nekea: http://www.badubada.com/eu/erakusketa/bizikidetza_estres_linguistikoa.php eta http://www.youtube.com/watch?feature=player_embedded&v=lGfydvpa3Vk\n· TELP ikastola Oñatiko Txantxiku ikastolan: http://www.youtube.com/watch?v=udiOZ-boKaM\nPublicado por Parte Zaharrean Bizi Auzo Elkartea en 17:52


¿Puede un muerto regresar a la vida? Berpitz al daiteke hildako bat? - UPV/EHU\nSendoa Ballesteros Peña. Argazkia: UPV/EHU.\nHalloween gauean, Santu Guztien Egunaren bezperan, ez-hildakoaren mozorroa ohikoenetako bat da, eta hori ez da kasualitatea. Erdi Arotik XIX. mende hasierara arte, hildakoak berpizteko arriskuak izugarri kezkatu izan ditu gizakiak. Ez-hildakoen elezaharrak XI. mendeko Europan sortu ziren, baina seguruenik, mitoa askoz ere zaharragoa da.\nArkeologiak agerian utzi du hileta erritual groteskoak egiten zirela antzina, adibidez, hildakoa bere hilobitik altxa ez zedin, ahozpez lurperatzen zirela edo hildakoaren eztarrian igitaiak ipintzen direna.\nBaina XIX. mendetik aurrera beldur berri bat zabaldu zen, erromantizismo ilunaren garai hartan ohikoa zen literatura hark bultzatuta: bizirik lurperatua izatearena. 1800. urtea baino geroxeago, lehen segurtasun hilkutxa merkaturatu zen. Hilobiaren kanpoan ipintzen zuten txintxarri bat ustezko hildakoa «esnatuz» gero hilobitik bertatik aktibatzeko aukera ematen zuen gailu horrek. XX. mendearen erdialdera arte, Estatu Batuetan tramankulu horren 22 patente zenbatu ziren gutxienez, baina okerki hildakotzat jotako inork erabili zuetako erregistro edo frogarik ez dago.\nPosible al da bizirik dagoen norbait hildakotzat jotzea?\nGiza historian zehar, pertsona baten heriotza diagnostikatzeko moduak aldatuz joan dira. Mende luzeetan, arnasarik, pultsurik, taupadarik eta estimuluekiko erreakziorik ez izatea heriotzaren zantzu ukaezinak zirela onartu zen. Hala ere, irizpide horiek ez zituen beti mediku kualifikatu batek zehazten, eta nolabaiteko fidagaiztasuna egon zitekeen diagnostikoan.\nHalako egoeretan, eta hanka sartze baten ondorioz hiltzat jotako norbait ez lurperatzeko, beilaren tradizioa sortu zen; beilei dagokienez, kultura guztietan ez du iraupen bera: egun batetik hiru egun bitartekoa izan daiteke. Izan ere, 2011. urtera arte, norbaiten gorpua lurperatu aurretik 24 ordu itxaron behar zen Espainiako estatuan. Gaur egun, ordea, zientziaren eta teknologiaren aurrerakadak halako akatsik ez egitea ahalbidetzen du. Halere, ia sinesgaitzak diren 'berpizteak' gertatu zirela jakinarazten du prentsak noizbehinka.\n'Berpitz' al daiteke hiltzat jotako norbait?\nPentsa genezake baieztapen hori kondaira edo zinemaren munduari dagokiola. Baina azken hamarkadan osasun profesionalei galdera hori egin zaienean, Frantziako larrialdi zerbitzuko medikuen % 45ek, Kanadako intensibisten % 37k eta Holandako intentsibisten % 37k erantzun zuten euren karreran gutxienez behin ikusi dutela paziente bat bere kabuz –alegia, inork bihotz-biriketako bizkortze-maniobrarik egin ez diola– berpizten.\nAldi berean, literatura zientifikoan, bihotz-biriketako bizkortze maniobrak amaitu ondoren edo halako maniobrarik jaso gabe bizi konstanteak berreskuratu zituzten pazienteen kasu dokumentatuak daude. 'Lazaroren fenomeno' deritze horrelako gertaera bitxiei, Bibliako pasarte ezagunari erreferentzia eginez.\n1984tik, Lazaroren fenomenoak klinikoki hilda zeuden 63 pazienteri (gutxienez) eragin dielako frogak daude, paziente horietako batzuk helduak izanik eta beste batzuk, ordea, adin pediatrikoan egonik. Erregistroen arabera, bizkortze maniobrak amaitu zirenetik bizi seinaleak berez berreskuratu ziren arte igarotako denbora tartea kasu bakoitzaren araberakoa izan zen: laburrena, segundo gutxi batzuetakoa; luzeena, hiru ordu eta erdikoa. 'Berpiztuen' % 35ek ospitaleko alta jaso arte iraun zuen bizirik eta, gehienetan, ondorio neurologikorik gabe.\nHala eta guztiz ere, eta ikusirik osasun langileen proportzio handi batek eremu pribatuan berpizte bat ikusi izana adierazi duela, baina aldizkari espezializatuetan kasuen deskribapen apala dela, badirudi «Lazaroren fenomenoen» nolabaiteko dokumentazio gabezia dagoela. Informazio eskasia hori, beharbada, osasun langileak ondorio mediko-legalak pairatzeko beldur direlako existitzen da, edo agian, ospe profesionala galtzeko beldur direlako edo, akaso, iruditzen zaielako osasun arretako gainerako langileek ez dietela sinetsiko. Biomedikuntzako literaturak ez bezala, kazetaritzako testuek Lazaroren fenomenoaren adierazgarri izan daitezkeen jazoeren berri ematen dute aldian behin.\nZergatik gertatzen da Lazaroren fenomenoa?\nEz da zalantzan jartzen hildakoak euren kabuz berpizteko prozesuak existitzen direnik, baina gaur egun ez dakigu zer mekanismo fisiopatologikok eragiten dituen Lazaroren fenomenoak.\nFenomenoa azaltzeko onargarriak diren hipotesi batzuk aztertu dira, baina hipotesi horiek ez dute balio dokumentatutako kasu guztiak besterik gabe azaltzeko.\nHipotesi horietako batek bizkortze maniobran erabilitako farmakoen –hala nola adrenalinaren edo bikarbonatoaren– balizko efektu atzeratuarekin du zerikusia. Fenomenoari buruzko beste azalpen posible batzuk taupada markagailu funtzionagarriak izatearekin edo arteria koronarioetan ateroma plakak askatu ondorengo autoperfusio miokardiakoarekin lotu izan dira.\nBaina hipotesi zentzuzkoenak agerian utziko luke aireztapen artifizialak eragindako torax barneko presioak areagotzen direla. Prozesu horrek perfusio koronarioa gutxitzea eta bihotzaren jarduera etetea ekar lezake. Bizkortze maniobrak bukatutzat ematean, torax barneko presioa gutxituko litzateke eta, horren ondoren, bihotzaren mugimendu mekanikoa berez lehengoratuko litzateke.\nEdonola ere, Lazaroren fenomenoak giza ulermena desafiatzen du. Azalpen zientifikorik ezean obserbazio kliniko bihurtutako elezahar bat.\nInprimatu Berpitz al daiteke hildako bat?


Una urna construida entre todos para que Euskal Herria pueda decidir | Eguneko gaiak | GARA Euskal Herriko egunkaria\nKronika | Procesos soberanistas: Gure Esku Dago\nGiro onean baina estu-estu, garraio publikoan\nJende gehiena garraio publikoan gerturatu zen Donostiara, erraztasunagatik, eta giroa goizetik bizitzeko aukera ere ematen duelako. Kursaal inguruan antolatutako autobusak zeuden, eta horietan joandako jendearekin bat egin zuen Groseko tren geltokitik iristen zenak. 10.30 inguruan iritsi zen tren bat, jendez gainezka.\nLegazpiarrek ez zuten eserlekua topatzeko arazorik izan, Brinkolatik hutsik baitzetorren. Ordiziara iristerako eserleku guztiak okupatuta zeuden, baina zutik zihoan jendeak bazuen lekua lasai egoteko. Tolosan jendetza agerikoa zen eta hitzorduari buruz ezer ez zekienak jakin-mina zuen. «Zer dago ba gaur?», galdetu zuen gizon batek. Haur txikiekin zihoan emakume gazte batek ondo baino hobeto azaldu zion irribarretsu.\nBitartean, lagun taldeak mosaikoari buruz hitz egiten ziharduten. Baziren Internet bidez zabaldutako mapak inprimatu zituztenak ere, eta horietan ikusten zen mosaikoa hondartzaren zein zatitan egin behar zuten eta non zeuden sarrerak. Andoainen bazirudien ezingo zela beste inor sartu eta trena gelditutakoan kanpoan zain zeudenak korrika zebiltzan ate batetik bestera, ea txokorik aurkitzen zuten. Ateak itxitakoan hasi ziren txantxak. «Guinness errekorra hautsiko dugu, bai. Tren batean inoiz sartu al da hainbeste jende?». Azkenean, Donostia. Geltoki nagusian ateak zabaldu bezain pronto jaitsi ziren bidaiarietako batzuk; gehientsuenak, ordea, Grosen. N.B.


Kanpoko Borondatezko Praktikak - kimika-zientziak - Kimika Fakultatea - UPV/EHU\nCurriculumetik kanpoko praktikak edo boluntarioak dira enpresetan, ikerguneetan edo bestelako erakundeetan egindako egonaldi laburrak, non ikasleek lehendabiziko harremana izango baitute sektore kimikoan era anitzeko lanbide jardunarekin. Praktika hauek borondatezkoak dira, hau da, ez daude ikasketa planaren barruan, ikasturtean edo udan zehar egiten dira, ordaindutakoa edo ordainketa gabekoak izan daitezke eta gobernu kontseiluak 2019ko uztailaren 12an onartu eta 2019ko abuztuaren 6ko EHAAn argitaratutako arautegiak artezten ditu.\nCurriculumetik kanpoko praktikak egin ahal izateko, ikasleak titulazioa lortzeko behar diren kredituen erdia gaindituta behar du.\n• 120 kreditu graduko ikasketetan.\nIkasketak amaitzerakoan praktikak amaituko dira, hala behar. Ikasketak amaituta, aldez aurretik baimendutako praktikak besterik ezin izango da amaitu eta ez dira sinatutako hitzarmenaren iraupenaz harago luzatuko. Praktika aldian zehar, ikasleak eskola aseguruaren babesa izango du.\nBorondatezko praktikak egiteko eskariaren prozedura\nProzedura oso-osorik gestionatzen da web bidez, GAUR aplikazioa erabilita, eta interesik duen ikasleak bitara eskatu ahal ditu borondatezko praktika hauek:\n1. Borondatezko praktikak (PRAKTIGES) GAUR aplikazioan hautatuz, eskaintzen diren praktiken zerrendatik bere interesekoak hartuta. Zerrenda etengabe eguneratzen da, enpresa eta erakunde laguntzaileek bidalitako eskariak iritsi ahala. Aldez aurretik, ikasleak izena eman eta balioztatu beharko du GAUR-PRAKTIGES aplikazioan.\n2. Ikaslearen beraren ekimenaz, enpresa edo erakunde batekin harremana egin eta, curriculumetik kanpoko praktikak egiteko interesa agertu ostean, berarekin aurre-akordio bat lortzen duena.\nPraktikei ekin aurretik, sinatu beharreko hezkuntza lankidetzarako hitzarmena sinatu beharko da Kimika fakultatearen eta praktika garatuko deneko erakundearen artean, praktikaren baldintza bereziak bertan jasota. Hitzarmena ikasleak ere sinatuko du.\nBorondatezko praktiketan ari den ikasleak begirale bat izanen du praktika gunean edo erakundean eta tutore bat unibertsitatean, ikaslearen jarraipen eta gainbegiratzea eginkizun eta ardura dutelarik.\nAzken ebaluazioa eta praktiken kalifikazioa\nPraktika aldia amaitzerakoan,\n1. Praktika guneko begiraleak ikaslearen ebaluazio txostena beteko du GAUR aplikazioan.\n2. Ikasleak, GAUR aplikazioan ere bai, praktikei buruzko amaiera txosten laburra bete beharko du.\nPraktika gunearen eta ikaslearen balioespena jaso eta gero, unibertsitateko tutoreak ikaslearen ebaluazio txostena beteko du GAUR aplikazioaren bidez, berori "gai / ez gai" kalifikatuz. Praktika amaitu ostean eta tutorearen txostena aurkakoa izan ez bada, interesatuak hala eskatuta, praktika egin izanaren ziurtagiria emango zaio, bestean beste, hautazko kredituak eskuratzeko balio dezakeena.\nInformazioa zabaltzeko, jarri harremanetan praktiken programa gestionatzeko arduradunekin.


FEADRS patronalak euskal itunak azpiratzeko asmoa du oraindik | Ekonomia | Berria\nFEADRS patronalak euskal itunak azpiratzeko asmoa du oraindik\nSukaldaritza sozialean aritzen diren elkarteen Espainiako patronalak ez du atzera egin lanbide arteko esparru akordioa sinatu zuten eragileekin izaniko bileran. Espainiako ituna aplikatu nahi du EAEn ere\nELAren protesta atzo, Bilbon. MONIKA DEL VALLE / FOKU Tamaina handiagoan ikusi\n«Patronal ultra eta esplotatzaileek ez lukete lekurik izan behar hemen». ELAko Negoziazio kolektiboko arduradun Pello Igeregiren hitzek neurria ematen diote FEADRS patronalak lanbide arteko esparru akordioa salatzeak dakarren erasoari. LHK Lan Harremanen Kontseiluaren atarian protestan aritu zen ELA, atzo, Bilbon. Lanbide arteko euskal esparru akordioaren sinatzaileek eta hura judizializatu nahi duen patronalak bilera egin zuten han. Tramiteko urrats bat baino ez zen izan, talde handiei otorduak ematen dizkieten enpresen patronalak argi duelako ez duela oztoporik nahi Espainiako kolektibitateen hitzarmena aplikatzeko, baita Araban, Bizkaian eta Gipuzkoan ere.\nAlegia, FEADRS adierazten ari da Confebaskek berak euskal sindikatu nagusiekin egindako akordioaren gainetik dagoela, iaz Espainiako sektoreko ituna luzatu zuelako UGTrekin batera, euskal lurraldeetatik urrun; erakunde hori esaten ari da Eusko Jaurlaritzak 2017an babestu eta txalotu zuen akordio historikoa ez dela babes nahikoa euskal langileentzat enpresek Espainiako itunen baldintza okerragoak aplikatu nahi badituzte.\nLanbide arteko akordioak finkatzen du EAEko negoziazio kolektiboaren egitura, eta, hari esker, euskal hitzarmenek lehentasuna dute. Hemengo lan itunek lan baldintza hobeak dituzte, «eta enpresarien jopuntuan daude orain», ELAren arabera. Espainiako FEADRS patronalak auzi eskea jarri zuen abuztuan lanbide arteko itunaren kontra, euskal hitzarmenen lehentasuna bertan behera uzteko «eta lan baldintzak okertu ahal izateko».\nPello Igeregik argi utzi zuen «esku sartze onartezina» dela Espainiako patronalaren saio hori. Sindikatuak uste du FEADRSek bi helburu lortu nahi dituela: «EAEko sukaldaritza kolektiboaren sektorean nagusi diren sindikatuen negoziazio kolektiborako eskubidea galarazi» —ordezkaritza sindikalaren %80tik gora dute—, «eta EAEko patronalak eta sindikatuek egindako lanbide arteko akordioa zalantzan jarri, ahuldu».\nHorrez gain, ELAk garbi dauka FEADRSek kanpoko hitzarmenen baldintza kaskarrak ezarri nahi dizkiela langileei. Besteak beste, Eurest, Auzolan, Serunion, Sodexo eta Aramark dira patronaleko kide. «Arabako, Bizkaiko eta Gipuzkoako hitzarmenetan jasotako soldata %50 murriztu nahi dute, eta lanaldia luzatu». Pello Igeregi ELAko kidearen ustez, «Eusko Jaurlaritzak eten egin beharko lituzke patronal honetako enpresekin dituen harremanak; izan ere, negozioaren zatirik handiena administrazio publikoan dute».\nLABek, berriz, azaldu zuen Arabako, Bizkaiko eta Gipuzkoako langileei lan baldintzak bertan negoziatzeko eskubidea ahalbidetzen dien tresna dela sektore arteko ituna. «Hori dela eta, esku hartzerik gabeko lan harremanen euskal esparrua bermatzeko horrelako tresnen alde borrokatzen» jarraituko du sindikatu abertzaleak. Sukalde eta kolektibitateen sektorean EAEko negoziazio eremua sortu nahi du LABek. Helburu horren araberako ekintza sindikala garatuko duela gaineratu zuen.\nAtzera egin zuen 2018an\nFEADRSek eragin du ELAk eta LABek aldiro salatzen duten estatalizazioaren auzia bere gordinean erakusten duen sestra; ez du estreinako aldia, gainera; patronal horrek lanbide arteko esparru akordioa inpugnatzeko beste saio bat egin baitzuen 2018an. Baina apirilerako uko egin zion bide horri. EAEko Justizia Auzitegi Nagusiari jakinarazi zion ofizialki uko Izan ere, Euresten eta ELAren arteko akordio bat egon zen. Sindikatuak bertan behera utzi zituen deiturik zituen grebak, eta Eurestek lortu zuen FEADRS patronala atzera egitea itunaren salaketan. Epaiketaren bezperan bertan behera geratu zen prozesua.


barren.eus - Haitzart Iraolagoitia pilotari mendaroarra finalerako sailkatu da kadeteen bigarren mailako lau t'erdiko txapelketan\nFinala datorren astean jokatuko dute, Gipuzkoan, baina oraindik ez dute zehaztu noiz eta zein herritan. Kadeteen bigarren mailan 55 mutil lehiatu dira guztira Gipuzkoan.\nHiru maila bereizten dira pilotan, kadeteetan, 1,2 eta 3, eta bigarren mailakoetan ari da lehiatzen Haitzart Iraolagoitia. Maila bakoitzeko lehenengo bi sailkatuek azken fasea jokatzen dute Gipuzkoako Txapelketarako. 3,4,5, eta 6. sailkatutakoek Mendebaldeko eta Ekialdeko txapelketak jokatzen dituzte. Eta Iraolagoitia Mendebaldeko txapelketa jokatzen ari da, eta atzo irabazita, finalerako sailkatu da.\nPartida estua izan zen atzokoa. Markagailuan atzetik jarri zen Iraolagoitia hasi eta berehala, baina ez zuen etsi, eta 18 tantotan utzi zuen Ibarra, iaz binanakoan bikotekide izan zuena. Ondo ezagutzen dute bi pilotariek elkar esan bezala, elkarrekin aritukoak direlako, Ibon Ibarra aurrelari lanetan eta Haitzart bera atzelari lanetan. Hain justu ere, bikote izango dira datorren astean hastekoa den Udaberriko Txapelketan.


Haur hezkuntzako tailerretan izena emateko epea zabalik\nBosgarren urtez jarraian EASO Politeknikoko Gizarte Zerbitzuetako departamentuak Haur Hezkuntzako Tailerrak antolatu ditu. 2017ko apirilaren 25a eta maiatzaren 4a bitartean izango dira, 17:30etatik 20:45etara.\nEkimen hau, zein haur hezkuntzaren alorreko profesionalentzako neurrira prestatutako asmoz sortua izan baitzen, urtez urte sendotu egin da eta orain arteraino eduki duen erantzunak antolatzen jarraitzeko kemena ematen digu. Gaur egunean, jardunean dabiltzan profesionalez gain, ikasleek ere parte hartzen dute.\nDepartamentuak hezkuntza kidegoarentzat interesgarri izan daitezkeen gaiak eta berritasunak ekartzeko ahalegina egiten du. Aurten, adibidez, neuropsikologiaren gaiari eta aurkikuntza berriek haur hezkuntzaren arloan daukaten eraginari helduko diogu, eta baita konfiantzaren metodologiari edo haurrek paira dezaketen babesgabetasunari ere, beste batzuen artean.\n30 orduko ikastaro hau Eusko Jaurlaritzak homologatua da eta joan den urtean eduki zuen harrera edukitzea espero da. Behin behineko programa hemendik deskarga dezakezu eta izena formulario honen bidez eman.


kritiken hemeroteka » “Paixibo”: fantasia da bidai agentziarik onena\n« Beizamako hilketa literaturan | Olagarroa »\n“Paixibo”: fantasia da bidai agentziarik onena Pako Aristi / El Diario Vasco, 1987-07-15\nAbentura liburu batek duen arriskurik zorrotzena sinesgarritasunarena da. Are eta gehiago, “Paixibo”ren kasuan bezala, abentura horien lurraldea gure herrialdetik oso urrun dagoenean.\nSinesgarritasunak ez du errezetarik. Piskanaka nabaritzen da, liburua aurrera doan heinean, deskripzioetan, jantzietan, pertsonaien garrantzirik gutxieneko hitzetan, osoki antz ematen zaio sinesgarritasunari, pinturan estilo inpresionistarekin gertatzen den bezala.\nHori da “Paixibo”k duen birtuterik onena, horrek salbatzen du komikietako istorio bat idazteak suposatzen duen arriskutik. Euskaraz irakurri dudan abenturazko libururik goxoena eta interesgarriena da, eta Sagastizabalek sorpesa bikaina atera du orain arteko bere talentu apal horren kutxatik. “Jolasean” eta “Zerura igotzeko” bezalako intento pattalen ondotik, idazten ere ikasi egiten dela demostratu digu, hitzen domadore izan nahi dugun guztioi.\nHasiera ez da onena\nDesertuko liburu bat da “Paixibo”, Arabia edo Ipar Afrikako edozein basamortutan gertatu daitekeena. Paiasia lehorra da, egarria ematen duten horietakoa: “Thier mendiak. Harkaitzak eta hautsa, sastrakak eta larrak, muskerrik ere ez ageri. Isiltasuna, eta lur barruko garren seinale ziren ke-adarrak. Aldian behin denborak ihartutako edo suak kiskalitako enborren bat, erreka izan zen harri txintxarrezko uberka, animaliaren baten hezurdura biluzia”.\nAbenturaren arrankea topikoa da, baina aurrerantzean hartzen du aberastasuna eta sorpresaren bidea, irakurlea liluratu egingo duen jiro bat emanaz. Kanpoko akzioa bame burruka bat bihurtzen da, eta arma, soldadu eta gudu teknikek ametsari, menteari eta buruaren kontrolari uzten diote lekua. Nobela zeharkatzen duen konstante bat amodio istorioa da, Lairot (kontalaria) eta Anorami esklabuaren arteko maitasuna. Hau da liburu guztiko istoriorik sinesgaitzena, gizarte esklabista, musulman eta feudal batean nekez gertatu daitekeelako askatasunean oinarritutako horrelako amodiorik. Maitasun modu okzidentala da erabat Lairot eta Anoramirena, eta badirudi Sagastizabal ahaztu egin dela detaile horretaz.\nLiburuak erresonantzia asko ditu eta oihartzun horiek aldentzen dute topikoetatik istorioa. “Ran” filmea gogoratu digute gerrako eszenek, edo “La conquista de Albania”. Lairot eta maisuaren pasarteek “Shiddarta” nobela zoragarrian eduki dezakete oinarria. Maisuak filosofia indiarra, reenkarnazioa eta nork bere buruaren ezagutza predikatzen ditu, yogaren prozesu guztia garbi agertzen duelarik. Ondorioz, filosofia horri jarraiki, bakardadea da garrantzitsuena, bera da helburuak lortzeko lehenengo eta ezinbesteko baldintza, irteera indibiduala gerrak suposatzen duen irtenbide kolektiboaren aurka.\nEserialdi batez irakurtzen da liburua, suspentsearen hariak ongi bordaturik eta hobeki loturik dituelako. Oreka handiko hizkerak jazten du errelatoa, eta ez da nabarmenkeria estilistikorik aurkitzen. Hizkera kontakizunaren mesedean eta menpean jarririk dago, estimatzekoa den jarrera, euskal literaturan egin ditugun jankada estilistikoen ondoren freskurara eta erakargarritasunera garamatzan bide bakarra delako. “Paixibo”k gure gizartetik eta gure prolemetatik urrun eramaten gaitu, bere errealidadetik ihes egin arazten dio irakurleari. Norbaitek metaforak aurki ditzake liburuko egoeren eta gure arazoen artean, posible da, literaturak interpretazio bide ugariak eskaintzen dituelako, baina nik uste ez dela hori izan idazlearen helburua, eta hori izanik ere, liburuan ez dago metaforetan murgiltzeko adina klabe eta konparazio giltzarik. Nere adimenera ez dira iritsi behintzat.\nAzken aldi honetako libururik politena da “Paixibo”, eta Sagastizabalengan esperantza handirik ez genuenontzat oker geundela frogatzen duen agiria. Sorpresa onak ere esistitzen direla gogorarazi dit.


AEBetako txostenak Frantziako telefonoak "faltsuak" ukitu ditu - EU Reporter\nJames Clapper AEBetako inteligentzia buruak ukatu egin du AEBetako espioiek Frantzian 70 milioi telefono deitako datuak 30 eguneko aldi bakar batean jaso dituztela. Informazio nazionaleko zuzendariak esan du Le Monde egunkariko txostenak "informazio engainagarria" duela. Istorio bereizi batean, egunkariak esan zuen AEBek frantses diplomatikoei akatsak egin zizkiotela eta informazioa erabili zutela NBEren funtsezko botoa bideratzeko. Bi txostenak Edward Snowden AEBetako inteligentziako langile ohiaren iheslariaren filtrazioetan oinarritu ziren.\n"Frantziako egunkarian argitaratutako azken artikuluak Le Monde AEBetako atzerriko inteligentziako jarduerei buruzko informazio zehaztugabea eta engainagarria daukate ", esan du Clapperrek asteartean argitaratutako agirian.\n"Segurtasun Agentzia Nazionalak 70 milioi 'Frantziako herritarren' telefono datuen grabazioak 'baino gehiago bildu zituela salatzea faltsua da".\nClapperrek esan du ez dituela zaintza jardueren xehetasunak eztabaidatuko, baina aitortu du "Estatu Batuek nazio guztiek bildutako motako inteligentzia biltzen dutela".\nBere adierazpenak ez zituen segurtasun nazionaleko (Washington) eta Nazio Batuen Segurtasun Nazionaleko Agentziaren (NSA) programen inguruko bigarren salaketa aipatu.\nArtikulu honek US espioiek ordenagailuen akatsak eta telefonozko teknikak nola erabili zituzten argitaratu Nazio Batuen eta Washingtonen Frantziako diplomak kontrolatzeko.\nDer Spiegel alemaniar aldizkariak Frantziako diplomatikoen jarraipena jakinarazi zuen eta Washington Post-ek Genie izeneko cyber-espioitza programa globala existitu zuen.\nBaina Le Monde-ren istorioak AEBetako agenteek inteligentzia nola erabili zuten zehazten du, dirudienez Genie programaren baitan Frantziako diplomatikoengandik bildutakoa.\nNSAko Zuzendaritza batek emandako dokumentu bat aipatzen du, AEBek datu horiek lagundu zieten Estatu Batuek segurtasun kontseilu batek 9 June 2010-en zigor berriak ezarri zizkion Iranen.\nAmerikarrek botoa galdu izana eta Frantziako laguntza behar zuten.\nDokumentuak Susan Rice Amerikako NBEko mandatari ohia aipatzen du NSAren informazioa AEBei "negoziazioetan aurrera pauso bat ematen" lagundu diela esanez.\nAstelehenean, Le Monde-k esan zuen NSAk 70.3 milioi dei egin zizkion Frantzian 10 abenduaren 2012 eta 8 urtarrilaren 2013.\nFrantziako Atzerri ministroak, Laurent Fabius, esan zuen John Kerry Estatu Batuetako Estatu idazkari estatubatuarraren erreklamazioen azalpen osoa eskatu zuela.\nGai erlazionatuak:ezaugarrifrantziafull-imageespioitzausAEBetako espioiak\nAurrekontuen Batzordeak premiazko 2.7 mila milioi euroko aurrekontu zuzentzailea bozkatzen du "itxiera" ekiditeko


Global Training beketarako izen-ematea zabalik | Ikaslan Araba\nGlobal Training beketarako izen-ematea zabalik\n30 urtetik beherako gazteek, Lanbide Heziketako goi-mailako gradua edo lizentziatura bat edukiz gero, eta B2 edo B1 ingeles-maila, aukera dute 6 eta 12 hilabete artean AEB, Txina, India edo Argentinako enpresetan lan egiteko, edo Italia, Alemania edo Portugal herrialde europarretakoetan.\nBeka hauen bidez, bost kontinenteetako enpresen lan-moldeak ezagutu ahal dituzte; hala, gazteek beren eskarmentu eta konfiantza profesional eta pertsonala areago ditzakete, hainbat hizkuntzatan eta bestelako kulturetan murgilduta lan egingo dutenez.\nSe demandan perfiles variados, desde técnicos de grado superior de FP de mecatrónica, mantenimiento, laboratorio de análisis y educación infantil, entre otros títulos, hasta¿ ingenieros o economistas Askotariko profilak eskatzen dira: LHko goi-mailako graduko teknikariak, mekatronika, mantentzea, analisi-laborategia eta haur-hezkuntza arloetan, beste titulu batzuen artean, edota ingeniariak edo ekonomialariak.\nIKASLANek (Euskadiko Lanbide Heziketako Ikastetxe Publikoen Elkartea) eta AFMk (Makina-Erreminta Fabrikatzaileen Elkartea) atzerriko erakunde edo enpresetan lan egiteko 60 beka kudeatzen dituzte. Eusko Jaurlaritzako Ekonomiaren Garapen eta Lehiakortasun Sailak sustaturik, bekek aukera ematen diete gazteei soldatapeko lan-eskarmentua izateko, dela Europan, dela beste kontinente batzuetan.\nIkus-entzunezko ekoizpenen muntaia, efizientzia energetikorako programetako lanak, dieten ikuskapena ospitaleetan, merkatu-prospekzioa edo ekoizpen-lerroen ikuskapena dira 60 proiektuen arteko zenbait, eta nazioartekotzeko beka hauetako bat eskuratzen duten gazteek gutxienez 6 hilabetez hartuko dute parte bertan.\nBeka eskuratzeko, gazteek, helmugara abiatu aurretik (2019ko urria eta 2020ko urtarrila bitartean), hautaketa-prozesu batean parte hartu beharko dute. Horretarako, uztailaren 15etik irailaren 13ra bitarteko epea dute izena emateko.\nHauek dira beka eskuratzeko baldintzak: LHko goi-mailako titulu bat edo unibertsitateko gradu bat eduki; 30 urte baino gutxiago izan; Euskadin bizi, gutxienez duela urtebetetik; 6 hilabetez baino gehiagoz antzeko beka batez gozatu ez izana; eta B1 ingeles-maila izan, LHrako, edo B2, unibertsitateko tituluetarako.\nBekekin loturiko informazio guztia (zein proiektu eskaintzen diren, beken iraupena, zuzkidura eta bidaia-asegurua, eskuratzeko baldintzak, aurkeztu beharreko agiriak, hautaketa-prozesuari dagozkion datak eta epeak…) hemen eskura daiteke: en www.globaltraining.eus edo www.Ikaslan.net o www.afm.es.


Maiz egiten diren galderak · 33. ONCE Eskola Lehiaketa\nHasiera > 33. ONCE Eskola Lehiaketa > Maiz Egiten Diren Galderak\nNire gela taldekatutako landa-ikastetxe (TLI) batekoa bada,kategoria ezberdinetako ikasleek parte hartu al dezakete?\nBai, izen ere, salbuespen gisa, zenbati kategoriakoak diren ikasleen lanak onartuko baitira, bai taldekatutako landa-ikastetxeetan (TLI), baita zirku ibiltarietako geletan ere, eta antzeko ezaugarriak dituztenetan.\nGaitasun digitala eta informazioaren trataerakoa.\nLehen Hezkuntza (3.-6. mailak) eta Hezkuntza Berezia:\nEskola-jazarpenaren aurka sentsibilizatzeko publizitate-kartela, ikasleek aurka egiteko proposatutako soluzio zehatzak islatuz (.jpg formatuan, 2MB-ko gehieneko pisuaz), izenburu batez (140 karakterekoa gehienez) eta ikusmen-desgaitasuna duten epaimahaikideentzat irisgarritasun-tresna izango den audio-deskribapen batez lagunduta (minutu bateko iraupenekoa, gehienez).\nBigarren Hezkuntza, Oinarrizko LH, Batxilergoa eta LH:\nIkus-entzunezko pieza bat (.avi/.mp4/.mov formatuan, 100MB-ko gehieneko pisukoa eta minutu bateko gehieneko iraupenekoa), jazarpenaren aurka nola ekin daitekeen azalduz, izenburu batez (140 karakterekoa, gehienez) eta lanaren irisgarritasuna errazteko gidoia jasoko duen testu-dokumentu batez lagunduta.\nNOLA EGIN BEHAR DUGU KARTELA?\nTalde-gelak adierazi nahi duen ideia ezarri duenean, kartela osatzeari ekingo dio, beharrezkotzat jotzen dituen teknika guztiak erabilita: eskuzkoak izan daitezke, collagea adibidez, aldizkari edo argazki propioetatik abiatuta, edo bere ideiak islatzeko modua ematen dien edozein informatika-programa (Photoshop, online editoreak, etab.).\nNahi beste aukera dago. Utzi sormenari hegan egiten!\nNOLA EGIN BEHAR DUGU IKUS-ENTZUNEZKO PIEZA?\nTalde-gelak adierazi nahi duen ideia ezarri duenean, ikus-entzunezko pieza osatzeari ekingo dio. Horretarako edozein bideokamera edo kamera integratua daukan edozein gailu erabili ahal izango dute, beti ere irudiak argiak eta garbiak badira eta bereizmen onarekin grabatu badira (plano horizontalak aholkatzen ditugu, ez bertikalak). Gainera, ikasgelak beharrezko irizten badio, bideoa editatzeko programak erabili ahal izango ditu, ikus-entzunezko piezaren amaierako muntaketarako.\nNOLA BIDALI BEHAR DUGU LANA?\nGelak kartela eskuz egin badu, lana eskaneatu edo argazki bat atera.\nEgiaztatu kartela .jpg formatuan dagoela eta ez duela 2MB baino gehiago pisatzen. Ikus-entzunezko piezaren kasuan, .avi/.mp4/.mov formatuan egon beharko du, eta 100 MB-ko gehieneko pisua izan.\nSar zaitezte zuen irakaslearen gune pribatura, ONCE Lehiaketako webgunean.\nSakatu "Lana igo" atala.\n"Izenburua" atalean, idatzi ezazue gelak aurkeztutako lanerako aukeratutako izenburua edo esaldia (140 karaktere gehienez).\n"Deskribapena" atalean, sartu gelak bere lanarekin islatu nahi izan duena deskribatzeko idatzi duena (400 karaktere gehienez).\nAukeratu irudi-artxiboa (audio-artxiboaz lagunduta) edo bideoa (gidoia daraman testu-artxiboaz lagunduta).\nEta azkenik, sakatu "Bidali" botoia.\nEz larritu. Gurekin harremanetan jar zaitezkete eta laguntza emango dizuegu. Irakasle-talde batek zuen zalantzak argituko ditu. Horretarako, dei ezazue 900 808 111 telefono-zenbakira (doan) edo bete ezazue formulario hau.


Informazio publikoa — Gobernua zabalik — Eibarko Udala\nInformazio publikoa eskuratzeko eskubidea arautzen du:\nAbenduaren 9ko Gardentasunari, Informazio publikoa eskuratzeko eskubideari eta Gobernu Onari buruzko 19/2013 Legeak.\n2/2016 LEGEAk, apirilaren 7koa, Euskadiko Toki Erakundeei buruzkoa.\n128/2016 DEKRETUAk, irailaren 13koa, Informazio Publikoaren Sarbiderako Euskal Batzordeari buruzkoa.\nInformazio publikotzat ulertzen da administrazioaren esku dauden eduki eta dokumentuak, edozein direla ere haien euskarri edo formatua, eta administrazioaren funtzioen jardunean egin edo eskuratu direnak.\nHiritar orok, bai bere izenean bai legez eratutako elkarte baten ordezkari gisa, eskubidea du informazio publikoa eskuratzeko, aurrez eskaria eginda; muga bakarra Estatu mailako 19/2013ko legean aurreikusitakoa da.\nEskubide horretaz baliatzeko, ez da beharrezkoa izango eskaera arrazoitzea edo Estatuko Legea aipatzea.\nInformazio publikoa eskatzeko elektronikoki, SAKATU HEMEN.\nI. Zer da informazio publikoa?\nInformazio publikoa da Eibarko Udalaren eta harekin lotura duten edo haren mendekoak diren erakunde publikoen esku dagoena.\nInformazio publikotzat jotzen da edozein euskarri edo formatutan dagoen informazioa, Eibarko Udalak eta harekin lotura duten edo haren mendekoak diren erakunde publikoek landutakoa.\nHalaber, informazio publikotzat jotzen da bestelako elkarte edo subjektuen esku dagoena, baldin eta zerbitzu publikoak ematen badituzte edo ahal administratibo edo funtzio publikoak betetzen badituzte, betiere informazioa haien jarduera publikoan edo aktibitate publiko baterako sortu edo eskuratu denean.\nII. Zer informazio eska dezaket?\nInformazioa eskuratzeko eskubideak hainbat muga ditu, haien xedea izanik beste ondasun juridiko batzuk babestea, zeinak babesik gabe gera daitezkeen informazio ematen bada. Hau da, muga horiek jartzen dira publiko egin behar ez den informazioa babesteko; izan ere, publikoa balitz, pertsona bati edo interes publikoari kalte egin liezaioke. Muga horiek Legean ezarrita daude eta honakoak dira:\nZigor, administrazio eta diziplina arloko lege-hausteen prebentzio, ikerketa eta zehapena.\nAlderdien berdintasuna prozesu judizialetan eta tutoretza judizial eraginkorra\nZaintza, ikuskaritza eta kontrolaren funtzio administratiboak\nInteres ekonomiko eta komertzialak\nPolitika ekonomiko eta monetarioa\nSekretu profesionala eta jabetza intelektual eta industriala\nKonfidentzialtasun bermea edo sekretua, erabakiak hartzeko prozesuetan\nHiru informazio mota bereizten ditugu:\n1.- Eibarko Udalaren zerbitzu edo izapideei buruzko informazio orokorra. Adibidez: jendeari arreta egiteko ordutegiak, deialdiak, dirulaguntzak, izen-emateko epeak, besteak beste. Halako informazioa jasotzeko PEGORAra (hiritarren zerbitzurako bulegoa) jo beharko da; bertan, aurrez aurre erantzungo dizute telefonoz 010 / 943708400ra deituta, edo bide elektronikoak erabiliz.\n2.- Norbera parte interesatua edo ukitua den espediente edo prozedura baten izapide administratiboei buruzko informazioa. Adibidez: eskatutako dirulaguntza bat esleitua izan den edo ez, espediente baten tramitazioa e.a...; horretarako, izapidea edo espedientea kudeatzen ari den sailera jo beharko da.\n3.- Informazio publikoa, jasoa dagoena abenduaren 9ko, Gardentasunari, Informazio Publikoa eskuratzeko bideari eta Gobernu Onari buruzko 19/2013 Legean. Kasu horretan, zure eskaera egiteko, Udaleko Gardentasunaren Atarian dagoen informazio publikoa eskatzeko idazkia bete beharko duzu, edo datu irekiak eskatzeko idazkia bete ahalko duzu.\nIII. Nola eskatu informazioa?\n1. Informazio publikoa eskuratzeko eskaerak\nInformazio-eskaerak PEGORAren (hiritarren zerbitzurako bulegoa) bidez egingo dira kanal desberdinak erabiliz, aurrez aurre edo elektronikoki. Arlo horrek bideratuko du eskatutako informazioa horren ardura duten sailetara.\nEskaera edozein kanalen bidez egin ahalko da, baita modu elektronikoan ere, betiere honakoak jasota geratu direla ahalbidetzen badu:\nEskatutako informazio zehatza.\nHala bada kasua, eskatutako informazioa eskuratzeko modu edo formatu gogokoena.\nHarremanetarako helbide bat, eskaerari erantzun ahal izateko.\nEskatzaileak azaldu ahalko du, hala nahi izanez gero, zergatik egiten duen eskaera. Hala ere, ezingo da motibazio hori exijitu inolaz ere.\nEskaera modu elektronikoan eginez gero, SAKATU HEMEN.\n2. Zehaztu gabeko eskaerak\nInformazio publikoaren eskaera zehaztu gabe balego, eskatzaileari zehazteko eskatuko zaio, 10 laneguneko epea emango zaiolarik ebazteko gehienezko epea etenda, eta, hala egiten ez bada, eskaera ez onartzeko aukera egongo da. Informazio-eskaera zehazteko laguntza emango zaio, ahalik eta azkarren.\nEskaera bertan behera utzi eta artxibatuz gero, ebazpen bidez egingo da eta eskatzaileari jakinaraziko zaio, aukera izan dezan eskaera berria egiteko, hala bada kasua, eskatutako informazioa zehaztuta.\n3. Eskaerak ez onartzeko arrazoiak\nEskaerak ez dira onartuko halako kasuetan:\nEskuratzeko eskubidean aurreikusita ez dagoen informazioa bada.\nEskaera egiten zaion erakundearen esku ez dagoen informazioa bada. Eskaera informazioaren arduradunari helaraztea posible ez denean Tokiko edo Estatuko edo bestelako Administrazio batekoa delako, eskaera jaso duenak zuzenean azaldu beharko dio eskatzailearei zer adminstraziotara jo behar duen, adieraziz, halaber, zer helbidetara bidali behar duen eskaera.\nOraindik lantzen ari den informazioa bada, edo argitalpen orokorrekoa.\nIzaera osagarria edo laguntzazkoa duten informazioak badira, hala nola ohar, zirriborro, iritzi, laburpen, komunikazio edo barne txostenetan jasotakoak, edo organo edo erakunde adminstratiboen artekoa.\nInformazioa hobeto lantzea eta garatzea beharrezkoa baldin bada, publiko aurrean jarri aurretik.\nEskaerak behin eta berriz egiten badira, edo Lege honek xede duen gardentasunarekin zerikusirik ez badute.\n4. Eskaera ebazteko epeak eta isiltasunaren zentzua\nEbazteko eskumena duen organoak lehenbailehen edo, asko jota, epe hauetan eman edo ukatuko dio informazioa eskatzaileari, eta ukoaren arrazoiak azalduko dizkio:\nHilabeteko epean, ebazteko eskumena duen organoaren erregistroan jasotzen denetik, izaera orokorrarekin. Epe hori luzatu ahal izango da eskatutako informazioaren bolumenak edo konplexutasunak hala eskatzen badute, eta eskatzaileari jakinarazi egingo zaio. Ebazteko eta jakinarazteko epean ez bada ebazpena espreski jasotzen, eskaera bertan behera geratu dela ulertuko da.\nEbazpena idatziz egingo da eta eskatzaileari jakinaraziko zaio, eta, kasua bada, dagokion hirugarrenari.\nArrazoituak izango dira informazioa eskuratzea partzialki edo osorik ukatzen duten ebazpenak, ukitutako hirugarren batek aurka egin duenean emandakoak, eta eskatutakoa eskuratzeko beste modu edo formatua aurreikusten dutenak.\nEbazpenak, betiere, adierazi egingo du zein diren haren kontra jarri daitezkeen administrazio-auziak, eta, kasua bada, zein den dagokion administrazioarekiko auzia.\n6. Informazioa emateko modua edo formatua\nInformazioa bide elektronikoa erabiliz emango da nagusiki, non eta ez den posible edo eskatzaileak espreski beste bideren bat adierazten ez duen. Baldin eta ebazpenaren jakinarazpen-unean ezin bada informazioa eman, gehienez, hamar eguneko epean eman beharko da.\nInformazioa argitaratuta badago, adierazi besterik ez zaio egingo eskatzaileari nola iritsi hartara.


Library Genesis, liburu elektronikoak doan eskuratzeko baliabide bat Sustatu.eus - Teknologia albisteak\nLibrary Genesis, liburu elektronikoak doan eskuratzeko baliabide bat\n2020-01-21 : 08:34\nLibrary Genesis edo LibGen munduko liburutegi libre handiena da, 33 terabyte liburu ditu une honetan hainbat ispilutan. Ingelesez irakurtzeko gai bazara eta pirateriak larregi inporta ez badizu, doako liburu elektronikoak lortzeko baliabide praktiko bat duzu hemen.\nLibrea bai Library Genesis, baina legala... nekez. Zenbait erakunde, estatu eta Interneteko zerbitzu enpresa sarbidea eragozten saiatzen ari dira. Baina beste alde batetik, bertako edukien kopiak ostatatzeko zerbitzu boluntarioak ere sortzen ari dira, Reddit-en egindako laguntza eskaera baten ondorioz.\nLibGen.is webgune islandiarra da webgunearen helbide lehena, baina ispilu bat aurki dezakezu (bestea ez badabilkizu) gen.lib.rus.ec helbidean.\nTeorikoki, material zientifikoa ostatatzeko egina dago, eta neurri handi batean era horretako artikulu eta liburuek osatzen dute Library Genesisen gehiena, baina oro har dibulgazioa deitu dezakeguna badago, eta baita literatura lanak ere. Hori bai, ingelesez edo errusieraz dago material gehiena, eta oso aukera gutxi dago gaztelaniaz edo frantsesez. Ingelesez irakurtzeko gai bazara, behintzat, doako liburu elektronikoak lortzeko baliabide praktiko bat duzu hemen: historia eta saiakera bilduma handia duzu eskura.\nEdukiaren formatuei dagokienez, PDF eta Epub formatuetan aurkitzen ahal duzu materiala. Liburu elektronikoetarako PDF-ak ez dira egokienak (eraldatu daitezkeen arren), baina tira, horra adibide bat jaistea lortu dugun elementu batekin: Steampunk Biblia, liburu ilustratu interesgarri bat PDF formatuan:\nBeste adibide bat, Basque terminoarekin bilaketa: kasu honetan zenbait eduki zientifiko ageri dira, baina ez da oso bilduma potentea.\nLiteraturarako bilaketa adibide bat hemen, Peter Handke literatur Nobel saridunaren lanekin. Horra emaitza orria:\nEta jarraian, liburu jakin batean klikatzen baduzu aurkituko duzuna:\nAukera hauen artean, ispilu desberdinetatik liburua jaisteko aukera dago, kasu batzuetan jaitsiera zuzenarekin eta beste batzuetan P2P teknologia desberdinen bidez (BitTorrent, Gnutella...).


Irailak 5 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Irailak 5 Zodiac Virgo da - Horoskopoa osoko nortasuna\nIrailak 5 Zodiac Virgo da - Horoskopoa osoko nortasuna\nIrailaren 5erako zodiako zeinua Virgo da.\nSinbolo astrologikoa: dontzeila. The Neskatoaren seinale Eguzkia Virgo kokatzen denean abuztuaren 23tik irailaren 22ra jaiotako pertsonak irudikatzen ditu. Pazientzia, argitasuna eta jakinduria sinbolizatzen ditu.\nVirgo izena latinezko Virgin izenetik dator, grezieraz irailaren 5eko zodiako zeinuari Arista deitzen zaio, frantsesez Vierge esaten diote.\nKontrako zeinua: Pisces. Virgoren kontrako edo osagarri den seinale honek zuzentasuna eta ausardia erakusten ditu eta bi eguzki zeinu horiek bizitzan antzeko helburuak dituzten baina modu desberdinean iristen diren erakusten du.\nModalitatea: Mugikorra. Modalitateak irailaren 5ean jaiotakoen izaera goxoa eta bizitzako alderdi gehienei buruz duten dinamismoa eta ahozkotasuna erakusten ditu.\nGobernu etxea: Seigarren etxea . Etxe honek zerbitzuak, arreta eta osasuna zaintzea arautzen ditu. Hori iradokitzailea da Virgoen interesetarako eta bizitzan duten portaerarako.\nAginte organoa: Merkurioa . Badirudi konexio horrek gaitasuna eta sinpletasuna iradokitzen dituela. Merkurioa eguneroko adierazpenaz eta elkarreragin guztiez arduratzen da. Horrek esposizioarekiko arreta ere erakusten du.\nElementua: Lurra . Elementu honek antolakuntza eta praktikotasuna sinbolizatzen ditu eta irailaren 5eko zodiako zeinuaren pean konfiantzazko eta gizalegezko jendea gobernatzen duela uste da. Lurrak esanahi berriak lortzen ditu gainerako elementuekin elkartuz, gauzak urarekin eta suarekin modelatuz eta airea sartuz.\nZorioneko eguna: Asteazkena . Merkuriok gobernatutako egun honek gogoa eta konkrezioa sinbolizatzen ditu eta badirudi Virgo gizabanakoen bizitzako fluxu lauso bera duela.\nZorioneko zenbakiak: 8, 9, 15, 18, 27.\nleo gizona eta leo emakumea bateragarritasuna\nInformazio gehiago irailaren 5eko Zodiac-en behean ▼\nZaldi eta oilarraren maitasunaren bateragarritasuna: harreman leuna\nVirgo Flirting Style: Enpatikoa eta Xarma\nnola lortu minbizia duen gizona sagitario emakume batekin maitemintzea\ngeminis arra eta kaprikornio emea\nnola woo eskorpio bat\nkaprikornio gizona pisces emakumearen adiskidetasuna


Maskaradekin, hirugarren zubia — dantzan.eus\nHemen zaude: Hasiera › Hemeroteka › Maskaradekin, hirugarren zubia\nMaskaradekin, hirugarren zubia\nAtharratze / Aloze\nBi zubik elkarri lotzen dituzte Ühaitzandia erreka nagusiaren bi aldeetan alboz albo kokatuak dauden Atharratze-Sorholüze eta Aloze-Ziboze-Onizegaineko udalerriak. Bi udalerritan bildutako bost herri hauek, baina, hirugarren zubi bat izango dute hemendik aurrera, Zuberoan zehar ibiliko diren aurtengo maskaradak elkarrekin paratu baitituzte. Atharratze-Sorholüzek eta inguruko herri batzuek maskaradak agertu zituzten azkenik 2000. urtean. Alozek, bere aldetik, 1970eko hamarkadan azken aldian eman zituen.\nGuztira 30 bat gazte ariko dira maskarada hauetako gorrietan zein beltzerian. Kargu handienak jokatuko dituztenak aipatzearren, Ddiddue Arhantzet atharraztarra izango da Kabana handia eta sortzez Gamere-Zihigakoa den Mathieu Tauzin, aldiz, buhame jauna. Bi pertsonaia hauek dituzte jendaurrean perediküak aldarrikatzen, egia esan zuberotarrek soilik ulertzeko modukoak direnak. Pitxu beltzeriako broma egile nagusia jokatuko duenak izen ezaguna darama, Onizegainean bizi den Niko Etxart kantariaren seme Txomin Etxarti tokatu baitzaio kargu hau.\nNIKO ETXART AZKEN KANTORE EGILE. Alabaina, Niko Etxartek berak ere esku-hartzerik izango du maskarada hauetan, arratsaldeko agerrialdiaren amaieran ematen den azken kantorea berak baitu hitzez eta doinuz beztitu. Jaunaren ezpata zorrozten eta maskaradetako ikusgarri zatien artean bertsoak abesten dituzten xorrotxak berriz mutiko-neska bikote bat izango dira, hots Alozeko Aña Bidalun eta Xabi Intzagarai. Maule-Lextarrek iaz eman zituen maskaradetan xorrotxak bi neska izatea gutxitan gertatu bada, neska-mutil bikotea egotea ia inoiz izan denik ez da entzuterik baina.\nXorrotxak hizpide ditugula beti ere, hauen bertso eta abestien doinuak Vincent Godemenen belarri finaren emaitza badira, hitzak, berriz, Domino Haztoiren eskutik datozkigu. Azken honek ditu, halaber, kantariak eskolatu, dantzarien trebatze lanetan jardun duelarik, aldiz, Joimo Arhantzetek. Xorrotxak aipatzean ere, Jauna ezin saihestu, kargu honetan dotore ariko delarik Jean-Philippe Pribat. Anderea, haatik, ez du aldi oro berdina izango... Maylis Errezaret eta Maddi Bidalun aldizkatuko baitira kargu horretan.\nZUBEROAN ZEHAR, 15 JELKALDI. Maskaradazaleek aukera nahikoa izango dute Zuberoako ihauteria bereziaren agerraldirik ikusteko aurten. Izan ere, herrien gonbitari erantzunda, 15 jelkaldi egingo dituzte Atharratze eta Alozeko maskaradek, zehazki, bederatzi Pettarrean edo Arbailletan eta sei Basabürüan. Ateraldi hauek hasiko dituzte urtarrila honen 13an eta amaituko apirilaren 27an.\nLehendabiziko jelkaldiak ohiturari eutsiko dio, zeren eta maskaraden egile den herrietatik batean -Atharratze-Sorholüzen- gertatuko baita, etzi zortzi, urtarrilaren 13an. Azken agerraldia, baina, ohizkanpokoa izango da, ez baita Aloze-Ziboze-Onizegainen egingo, bai ordea Santa Grazin. Honek ez du garrantzi soberarik, zeren, aspaldi baita maskaraden beste ohitura bat ez dela betetzen, hau da, ihauteria garaian soilik egitea.\nBetikoa da, aldiz, maskaraden jokaldi bat. Goizean, 10.00etatik hasita, Barrikada hausteak egiten dira. Maskaradei harrera egiten dieten herri bateko horrenbeste lekutan maskaradakariek dantza-jauziak behar dituzte eman, oztopo hau gainditzeko baimena lortzearren. Gaur egun, barrikada hauek dira edariak eta kauserak zein bestelako pastelak jarrita dauden mahain batzuk. Lehenago, ordea, benetako barrikadak egiten ziren eta honetatik dator izen honen esanahia.\nOrdubete eta erdi, bi ordu inguru irauten duen maskaraden agerraldi nagusia bera, aldiz, arratsaldeko 15:30-16:00etatik harat egin ohi da, kanpoaldean eta herriko plazan. Maskaradak ondo ezagutzen ez dituzten askok ez dute hasieran ulertzen zergatik hutsik geratzen diren sarritan aitzinaldeko jarlekuak. Kauteren eta buhamen aldrebeskeriak ikusi eta gero ohartzen dira ordea zertarako...


Artikutzako ur-satorrak datorren urtean elkartuko dira — Eibar.ORG | Eibarko peoria\nHemen zaude: Hasiera / Blogak / Amatiño / Artikutzako ur-satorrak datorren urtean elkartuko dira\nArtikutzako ur-satorrak datorren urtean elkartuko dira\nAmatiño 2017/06/21 00:05\nZazpi hamarkada luzetan elkarren berri izan ez duten ur-sator familiek berriro bildu ahal izango dira. Ondorioz, sagu itxurako muturluzeok kopuruz gehituko dira, dezente ugaldu eta, besteak beste, desagertzeko arriskua murriztu. Elkartze-ospakizuna 2018tik aurrera izango da, 1948 urtean eraiki zen Enobietako presa hautsi eta Artikutzako urtegia erabat husten denean.\nPirinioetako ur-satorra (Galemys pyrenaicus) galzorian dago. Euskal Herrian dirauten alerik gehienak Leitzaran, Bidasoa, Baztan eta Belate inguruan bizi dira eta, hain zuzen, batez ere, Bertizen eta Artikutzan.\nBizi dira errekatxoetako urgoienetan, nongo ornogabe txikerrak xurgatzen dituzten hauspo gisako muturluzeaz. Izenaren jabe direnez, ur-satorrek ura maite dute, baina ez ur handi eta sakonak, lasterrak eta bizkorrak baizik. Horra zergatik, 1948an Enobietako erreka presatu zenean, “goiko” (sarrerako) eta “beheko” (irteerako) familiak bitan banatu ziren, betidaniko harremanei eutsi ezinik.\nArtikutzako 37 kilometro karratuak 1919an erosi zituen Donostiako Udalak, eta 1948an Enobietako presa (35 metroko garaiera) jaso, gero eta gehiago hazten ari zen Gipuzkoako hiriburuarentzat nafar ura biltzeko asmotan. Gaur egun, ordea, Donostialde osoak Añarbetik (1975) edaten du eta Artikutzako emaria, guztira, %5 baino ez da.\nOrreagako agustindarren ondare (XIII. mendean) izan zen haran honek merezi du bisita. Erdiarotik aurrera burdinolez jantzi eta lurrun-trena jartzera ere (1898-1918) heldu zen lurraldeak gogotik eskatzen du sartu-irtenen bat. Azken mendean hesitua –eta neurri handiz itxia— iraun ostean, beste edozein inguruk baino naturalago darrai… nahiz garai batean, hobe beharrez-edo, landatutako espezie arrotzak orain egokienak ez iruditu.\nIberiar penintsulako lekurik euritsuena izaki, ikaragarriak dira bertako pagadiak, hariztiak eta txilardiak; nabarmenak, atzerritik ekarritako amerikar laritzak, haritzak, altzak eta sekuoiak; eta ezustekoak, berriz, bertatik bertara, txitean pitean, agertzen diren perretxikoak. Halaber, gidaritzat daramagun neskatilari jaramonik egingo badiogu, ez omen da gero falta, baso jorian, basurde, orein, miru, okil, urtxintxa, arrabio, ur-zozo, igel gorri eta bestelakorik.\nEgun pasa, bospasei ordu mendian ibiltzeko benetan leku aproposa. Eta, paradoxa bada ere, ez ura soinean eramaterik ahaztu.\nUr-satorra (Galemys pyrenaicus), Artikutzan deritzaionez. Zenbait lekutan "muturluze" ere esaten zaio. Deitura biak dira zentzuzkoak.\nArtikutzako basoa (37 km. karratu), non, batez beste, bost mendizale galdetzen diren urtero. Zuloan, Enobietako urtegia (husten hasi aurretik) eta, alboan, Artikutza auzoa. Barren-barreneko mendiak, Goizueta ingurukoak.\nEskas-eko guardetxean hasi eta Lesakako (Enobieta) zein Arantzako (Pagolleta eta Izu) mugetan zehar doa, horiz, gainez gain, bidezidorretako bat, Artikutza auzoraino. Urtegi-bazterretik aurrera, berriz, pare bat aukera gorantza, hasierako parkineraino.\nMendi-taldeko lau lagun, lauak eibartarrak, Artikutzako presa-gainean\nArtikutza auzoa, San Agustin ermita aurretik ikusia. Ezkerraldean, barren-barrenean, Ostatu Zaharra. Erdiko eraikin garaua, Olajaundi jauregia, ola-ugazaba zenaren etxea.


Aurkezpena - Osatek - Osakidetza\nOSATEK, Osasun Sailaren menpeko Eusko Jaurlaritzaren sozietate publikoa da. 1992. urtean jaio zen irudiaren bidezko diagnostikoan Estatuko erreferentzia bilakatzeko eta arlo sanitarioko antolakuntzaren eredu bihurtzeko asmoz.\nEratu zenetik, 1.400.000 paziente baino gehiagoren diagnostikoa osatzen lagundu du erresonantzia magnetikoaren bitartez. Horri esker, Euskal Autonomia Erkidegoan sektore honen buruan kokatu gara. OSATEK aitzindaria izan da erresonantzia magnetikodun aplikazio berriak abiaraztean, kontrastaturiko 3D angiografia, kolangiopankreatografia eta garuneko perfusioan, besteak beste.\nHonako hauek dira OSATEKen jarduera nagusiak: Puntako teknologiadun irudiaren bidezko diagnostiko zerbitzuak kudeatzea, administratzea eta ustiatzea. Ikerkuntza eta irakaskuntza, Euskal Autonomia Erkidegoko politika sanitarioaren testuingurua zehazten duten araudia eta baldintzen arabera.\nOSATEK: 25 urteko ibilbidea\nErakunde honetako kideok lankidetzan dihardugu, profesionaltasunez eta kalitatez, honako helburu hauen bila:\nGure bezeroen itxaropenak gogobetetzea, hau da, gure asistentzia jasotzen duten pazienteen eta prozesu diagnostikoan gure partaidetza eskatzen duten mediku espezialisten itxaropenak gogobetetzea.\nPazienteak: proba egiteko agindua ematen denetik egin arte ahalik eta denbora gutxien igarotzea, atentzio eta tratu egokia hitzorduan eta gure instalakuntzetan dagoen bitartean, proba gauzatzen den bitartean tratu egokia jasotzea eta horri buruzko informazio egokia izatea.\nMediku klinikoak: diagnostikoa egiten eta tratamendu egokia aukeratzen nahiz planifikatzen lagunduko duen txosten argi eta osatua. Halaber, hainbat alderdi zientifikotan laguntza eskainiko da.\nGiza baliabideen, baliabide teknikoen eta ekonomikoen kudeaketa optimizatzea, eraginkortasunaren eta produktibitatearen bidez autofinantzaketa bilatuta.\nHorretarako, honako hauek ditugu:\nBaliabide teknikoak teknologiaren abangoardian, batik bat irudiaren bidez diagnostikatzeko ekipoak.\nEtengabeko prestakuntzan dagoen profesional taldea, helburuen lorpenean inplikatuta, motibatuta dagoena eta bere lorpenen arabera baloraturik dagoena.\nZuzendaritzak kalitate osoko kudeaketarekin duen konpromisoa.\nOSATEKek ISO 9001:2000 ziurtagiria dauka. Horren bitartez, eta irudiaren bidezko diagnostikoa erabilita, asistentzia sanitarioa eskaintzeko zerbitzua bermatzen du.\n"Zilarrezko Q"-a lortu genuen, Eusko Jaurlaritzak kalitate maila handiko erakundeei ematen dien bereizgarria, eta gainera, gure ingurumen kudeaketarako sistema Ekoscan arauaren bidez ziurtatua dago, Ihobek Eusko Jaurlaritzak ematen duena.\nIngurumen hobekuntzaren emaitzak 2018an\nOSATEKek euskararen erabilera normalizatzeko plan berezia onetsi du, pazienteen hizkuntza-eskubideak bermatu eta euskara lan-hizkuntza bilakatzeko.\nOsatek S.A.-n euskararen erabilera normalizatzeko lehengo plana (2018-2022)\nEuskarazko prestakuntzarako galdetegiaren emaitzen txostena\nAzken aldaketako data: 2019/10/11


Andoni Elduaien 2021-09-21 13:11\nIntzidentzia tasak berdin mantendu dira Orion eta Aian. Araba, Bizkai eta Gipuzkoako tasak, orokorrean, behera egiten jarraitzen du etenik gabe.\nEusko Jaurlaritzaren Osasun Sailak duela minutu gutxi kaleratu ditu atzo, astelehena, Araban, Bizkaian eta Gipuzkoan egindako PCR eta antigeno proben emaitzak. Txostenaren arabera, beste kasu positibo bat atzeman dute Orion, baina bat ere ez Aian. Atzoko kopuru berdinean mantendu dira, hala ere, bi herrietako intzidentzia tasak; 130,46an Orion eta 957,18an Aian.\nUrola Kosta eskualdean, guztira, zazpi kasu positibo baieztatu dituzte. Azkoitian zenbatu dituzte kasu positibo gehien: lau, guztira. Intzidentzia tasa, ordea, berdin-berdin mantendu da han, 191,94ko tasarekin. Azkoitiko lau positiboez gain, kasu bana zenbatu dute Zestoan eta Zumaian. Zestoan, 128,40koa da kasu metatuen tasa –atzo 102,72koa zen–; eta Zumaian, berriz, 111,94koa da –atzoko bera–.\nEskualdeko gainerako herrietan ez dute kasu positiborik atzeman. Intzidentzia tasei dagokienez, behera egin dute Azpeitian eta Zarautzen; Azpeitian 236,53ko zenbatekoa dute egun eta 132,78koa Zarautzen. Getarian –35,34– atzoko kopuru berdinean mantendu da datua. Aizarnazabalen, Beizaman eta Errezilen, berriz, hutsean dute intzidentzia tasa.